title: মাহবুবুর রব সাদী

text: মাহবুবুর রব সাদী (১০ মে ১৯৪৫ - ১৬ অক্টোবর ২০১৬) বাংলাদেশের স্বাধীনতা যুদ্ধের একজন বীর মুক্তিযোদ্ধা ও রাজনীতিবিদ। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মাহবুবুর রব সাদী

text: মাহবুবুর রব সাদীর পৈতৃক বাড়ি হবিগঞ্জ জেলার নবীগঞ্জ উপজেলার বনগাঁও গ্রামে। তাঁর বাবার নাম দেওয়ান মো. মামুন চৌধুরী এবং মায়ের নাম সৈয়দা জেবুন্নেছা চৌধুরানী।তাঁর স্ত্রীর নাম তাজকেরা সাদী। তাঁদের দুই ছেলে ও এক মেয়ে।


title: মাহবুবুর রব সাদী

text: ছাত্রজীবন থেকে রাজনীতির সঙ্গে যুক্ত ছিলেন তিনি। স্কুলজীবনে নিজ এলাকায় গড়ে তোলেন দিনারপুর কৃষক প্রগতি সংঘ। ১৯৬১-৬২ সালে তিনি চট্টগ্রাম সিটি কলেজ ছাত্র সংসদের সাংস্কৃতিক সম্পাদক ছিলেন। ১৯৬৩-৬৪ সালে মৌলভীবাজার কলেজের ছাত্রসংসদের সাধারণ সম্পাদক ছিলেন। ১৯৬৩ সালে মৌলভীবাজার ছাত্রলীগের সভাপতি হিসেবে ঢাকায় অনুষ্ঠিত বাংলাদেশ ছাত্রলীগ কেন্দ্রীয় সম্মেলনে যোগ দেন।


title: মাহবুবুর রব সাদী

text: মাহবুবুর রব সাদী ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্ররাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৪ নম্বর সেক্টরের জালালপুর উপ-সেক্টরের অধিনায়ক নিযুক্ত হন। তাঁর নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে কানাইঘাট থানা আক্রমণ অন্যতম। মাহবুবুর রব সাদী স্বাধীনতার পর ব্যবসার পাশাপাশি সক্রিয় রাজনীতির সঙ্গে জড়িত ছিলেন। দ্বিতীয় জাতীয় সংসদ নির্বাচনে তিনি সিলেট-২০ আসন (হবিগঞ্জ এলাকা) থেকে সংসদ সদস্য নির্বাচিত হন।


title: মাহবুবুর রব সাদী

text:
১৯৭১ সালের আগস্ট মাসে একদিন বাংলাদেশের ভেতরে প্রাথমিক অবস্থান থেকে মাহবুবুর রব সাদীর নেতৃত্বে মুক্তিযোদ্ধারা রওনা হয়েছিলেন লক্ষ্যস্থলে।
চা-বাগানের পথ দিয়ে তাঁরা কানাইঘাট যান। সবাই ছিলো গভীর ঘুমে আর পুলিশও জেগে ছিল না কেউ। শুধু দুজন সেন্ট্রি জেগে ছিল। আক্রমণের আগে সাদী চেষ্টা করেন সেন্ট্রিকে কৌশলে নিরস্ত্র করে পুলিশদের আত্মসমর্পণ করাতে। এ দায়িত্ব তিনি নিজের কাঁধেই নেন। একজন সহযোদ্ধাকে নিয়ে তিনি থানায় যান। বাকি সবাই আড়ালে তাঁর সংকেতের অপেক্ষায় থাকেন। সাদী থানার সামনে গিয়ে দেখেন, সেন্ট্রি দুজন ভেতরে চলে গেছে তাই তিনি আড়ালে অপেক্ষায় থাকেন। একসময় একজন সেন্ট্রি বেরিয়ে আসে এবং তাঁদের দেখে চমকে ওঠে; আচমকা ভূত দেখার মতো অবস্থা। সাদী মনে করেছিলেন, সেন্ট্রি ভয় পেয়ে আত্মসমর্পণ করবে কিন্তু সে তা না করে তাঁর দিকে অস্ত্র তাক করে। তখন সাদীও তাঁর অস্ত্র সেন্ট্রির দিকে তাক করেন। কিন্তু এর আগেই সেন্ট্রি গুলি করে। ভাগ্যক্রমে রক্ষা পান তিনি। কেবল তাঁর মাথার ঝাকড়া চুলের একগুচ্ছ চুল উড়ে যায়। গুলির শব্দে ঘুমন্ত পুলিশরা জেগে ওঠে এবং দ্রুত তৈরি হয়ে গুলি শুরু করে। ওদিকে সাদীর সহযোদ্ধারাও সংকেতের অপেক্ষা না করে গুলি শুরু করেন। ফলে সাদী ও তাঁর সঙ্গে থাকা সহযোদ্ধা ক্রসফায়ারের মধ্যে পড়ে যান। তাঁদের মাথার ওপর দিয়ে ছুটে যায় অসংখ্য গুলি। অনেক কষ্টে তাঁরা থানার ভেতর থেকে বেরিয়ে আসতে সক্ষম হন। পরে তাঁর নেতৃত্বে মুক্তিযোদ্ধারা আক্রমণ চালান।


title: মাহবুবুর রব সাদী

text: তিনি ২০১৬ সালের ১৬ অক্টোবর রাত আড়াইটায় ঢাকার ইউনাইটেড হাসপাতালে মৃত্যুবুরন করেন।


title: সিলাত

text: সিলাত (মিনাংকাবাউ: সিলেক) নুসান্তারা সবচেয়ে দক্ষিণপূর্ব এশিয়ার একটি পার্থিব সাংস্কৃতিক এলাকা থেকে উদ্ভাবিত আদিবাসীর মার্শাল আর্ট, যেটি মালয় উপদ্বীপ এবং মালয় দ্বীপমালার একটি যৌথ শব্দ। মূলত ইন্দোনেশিয়া, পেনিন্সুলার মালয়েশিয়া, দক্ষিণ থাইল্যান্ড, এবং সিঙ্গাপুরে উন্নতি লাভ করেছে, যেটি ঐতিহ্যগতভাবে ব্রুনাই, ভিয়েতনাম এবং দক্ষিণ ফিলিপাইনে চর্চা করা হয়। শত শত কৌশলের মধ্যে আঘাত, যুগ্ম ম্যানিপুলেশন, ছোঁড়া, অস্ত্রের ব্যবহার, বা উহার কিছু সংমিশ্রণের দিকে লক্ষ্য রাখা হয়। সিলাত দক্ষিণ-পূর্ব এশিয়ান গেমস এবং অন্যান্য অঞ্চল ব্যাপী প্রতিযোগিতায় অন্তর্ভুক্ত করা ক্রীড়াসমূহের মধ্যে অন্যতম। প্রশিক্ষণ হল শিল্প চর্চা করতে হয় প্রধান দেশের প্রতিটি আলাদা জাতীয় প্রতিষ্ঠান দ্বারা পরিদর্শিত হয়। এই সিঙ্গাপুর থেকে মালয়েশিয়া, ব্রুনাই ও "পেরসেকুতুয়ান সিলাত সিঙ্গাপুরা" (পেরসিসি) থেকে "পেরসেকুতুয়ান সিলাত ব্রুনাই দারুসালাম" (পেরসিবি) থেকে ইন্দোনেশিয়া, "পেরসেকুতুয়ান সিলাত কেবাংসান মালয়েশিয়া" (পেরসাকা) থেকে "ইকাতান পেনকাক সিলাত ইন্দোনেশিয়া" (আইপিসি) হয়, অনুশীলনকারীদের "পেসিলাত" বলা হয়।


title: বব ডিলান (অ্যালবাম)

text:
বব ডিলান, ১৯৬২ সালের ১৯ মার্চ কলম্বিয়া রেকর্ডস কর্তৃক প্রকাশিত আমেরিকার বিখ্যাত গায়ক ও গীতিকার বব ডিলান এর প্রথম স্টুডিও অ্যালবাম। মূলত এই অ্যালবামের মাধ্যমেই বব ডিলান সংঙ্গীত শিল্পী হিসেবে আত্মপ্রকাশ করেন। অ্যালবামটি প্রযোজনা করেছেন জন এইস. হেমান্ড। এই অ্যালবামে ফোক গানের পাশাপাশি দুটি মৌলিক গানও রয়েছে। মৌলিক গান দুটি হলো, "টকিন’ নিউইয়র্ক" এবং "সং টু উডি"।
অ্যালবাম


title: ১৯৯৯ দক্ষিণ এশীয় গেমস

text: ১৯৯৯ দক্ষিণ এশীয় গেম্‌স বা ৮ম দক্ষিণ এশীয় গেম্‌স ২৫ সেপ্টেম্বর থেকে ৪ অক্টোবর, ১৯৯৯ কাঠমুন্ডু, নেপালে অনুষ্ঠিত হয়।


title: ১৯৯৯ দক্ষিণ এশীয় গেমস

text: ১৯৯৯ দক্ষিণ এশীয় গেম্‌সে ৭টি দেশ অংশগ্রহন করে।


title: ১৯৯৯ দক্ষিণ এশীয় গেমস

text: ৮ম দক্ষিণ এশীয় গেম্‌সের জন্য আনুষ্ঠানিকভাবে ১২টি ক্রীড়া বিষয় ছিল।


title: জো কিড

text: জো কিড, জন স্টারগাস পরিচালিত একটি ওয়েস্টার্ন চলচ্চিত্র যা ১৯৭২ সালে মুক্তি পায়। ছবিটির কাহিনী লিখেছেন এলমোর লিওনার্ড এবং এতে অভিনয় করেছেন ক্লিন্ট ইস্টউড ও রবার্ট দাভাল। ছবিটিতে একজন সাবেক বাউন্টি হান্টার (টাকার লোভে যে মানুষ হত্যা করে), যাকে ফ্র্যাঙ্ক হার্লেন ভাড়া করেন ম্যাক্সিকান বিপ্লবী লুইস চামাকে ধরার জন্য যিনি ভূমি অধিকার আদায়ের জন্য যুদ্ধ করছে।


title: জো কিড

text: বন্দি জো কিডকে (ক্লিন্ট ইস্টউড) আদালতে নিয়ে যাওয়া হয়। আদালত তাকে ১০ ডলার জড়িমানা অথবা ১০ দিন জেলে থাকার রায় দেয়। জো কিড ১০ দিন জেলে থাকার সিদ্ধান্ত নেয়। এমন সময় আদালতে লুইস চামার নেতৃত্তে কিছু সশ্রত্র লোক প্রবেশ করে ও অ্যাংলো নামে এক লোককে সিনিওলায় বাড়ি বানানোর অনুমতি না দেওয়ায় আদালতের সব কাগজ পুড়িয়ে ফেলে। জো কিড বিচারককে তাদের হত থেকে রক্ষা করে ও চামার দলের একজনকে হত্যা করে। চামা তার দল নিয়ে পালিয়ে যায় ও মার্শাল ববের নেতৃত্তে চামাকে ধরতে শহরের কিছু লোক চামার পিছু নেয়।


title: জো কিড

text: মি. হারলেন নামে এক লোক কিছু ভাড়াটে লোক নিয়ে শহরে অসে ও জো কিডের জড়িমানার টাকা পরিশোধ করে তাকে মুক্ত করে। হারলেন জো কিডকে ৫০০ ডলারের বিনিময়ে লুইস চামার খোঁজ দিতে বলে ও তাকে পথ দেখিয়ে চামার আস্তানায় নিয়ে যেতে বলে। কিন্তু জো কিড প্রস্তাবটি ফিরিয়ে দেয়। এদিকে জো তার বন্ধুদের খোঁজ নিতে গিয়ে জানতে পারে লুইস চামা তার এক বন্ধুকে বেধে রেখে তার সকল ঘোড়া নিয়ে পালিয়ে গেছে ও জো কে হত্যার হুমকি দিয়েছে। জো আবার হরলেনের কাছে ফিরে ১০০০ ডলারের বিনিময়ে প্রস্তাবাট গ্রহণ করে। এরপর জো ও হরলেনের লোকজন মিলে চামার খোঁজে বের হয়। পতে তাদের সাথে রুইস চামার কিছু লোকের সাথে দেখা হয় কিন্তু তারা লুইস চামার আস্তানার কথা বলতে অস্বীকার করে হরলেন তাদের হত্যা করেন। রাত্রি যাপনের জন্য তারা হেলেন নামে লুইস চামার এক সাবেক সহকর্মীর বাড়িতে ক্যাম্প করেন। পরের দিন তারা হেলেনকে সাথে নিয়ে লুইস চামার সন্ধানে পাহাড়ের পাদদেশের এক গ্রামে উপস্থিত হয়।


title: জো কিড

text: গ্রামে আসার পর তারা প্রতমে একজনকে গুলি করে হত্যা করে ও লুইস চামাকে সময় বেধেঁ দেয়, আগামীকাল সূর্যদোয়ের আগে লুইস চামা পাহাড় থেকে না আসলে পাঁচ জনকে হত্যা করা হবে এবং এভাবে চলবে। এদিকে জো কিড পক্ষ ত্যাগ করে গ্রামের লোকদের বাচাঁনোর পথ খোজতে থাকে। এরপর জো কিড লুইস চামার সাথে দেখা করে ও চামাকে সাথে নিয়ে হরলেনের কিছু লোককে হত্যা করে। এদিকে হরলেন শহরে ফিরে আসে। জো, লুইস ও তার লোক মিলে শহরে আক্রমণ করে হরলেন ও হরলেনের ভাড়াটে খুনিদের হত্যা করে।


title: ২০১২-১৩ বাংলাদেশ ফুটবল প্রিমিয়ার লীগ

text: ২০১২-১৩ গ্রামীণফোন বাংলাদেশ লীগ শুরু হয় ১৩ নভেম্বর ২০১২ এবং শেষ হয় ৮ মে ২০১৩ তারিখে। ৯টি দল একে-অপরের সঙ্গে হোম এবং এওয়ে ভিত্তিতে খেলে। শেখ রাসেল ক্রীড়া চক্র লীগ চ্যাম্পিয়ন্স হয়, এটি শেখ রাসেলের প্রথম বাংলাদেশ ফুটবল প্রিমিয়ার লীগ শিরোপা। সেই সাথে তারা ২০১৪ এএফসি প্রেসিডেন্টস কাপে খেলার যোগ্যতা অর্জন করে। লীগ শেষে আরামবাগ ক্রীড়া সংঘের অবনমন ঘটে।


title: ২০১২-১৩ বাংলাদেশ ফুটবল প্রিমিয়ার লীগ

text: গত বছর ফরাশগঞ্জ স্পোর্টিং ক্লাব এবং রহমতগঞ্জ এমএফএসের লীগে অবনমন হয়েছিল। এই বছর তাঁদের পরিবর্তে কোন দলকে অন্তর্ভুক্ত করা হয় নি, ফলে ৯টি দল নিয়ে এই বছর লীগ অনুষ্ঠিত হয়।


title: ২০১৩-এ আন্তর্জাতিক ক্রিকেট

text:
২০১৩-এ আন্তর্জাতিক ক্রিকেট () মৌসুম ২০১৩ সালের এপ্রিল থেকে সেপ্টেম্বর পর্যন্ত চলে। এ মৌসুমেই ২০১৩ সালের আইসিসি চ্যাম্পিয়ন্স ট্রফির শেষ প্রতিযোগিতা অনুষ্ঠিত হয়েছে বলে ধারণা করা হচ্ছে।
মৌসুমের শুরুতে নিম্নবর্ণিত দলীয় র‌্যাঙ্কিং ছিল: ২০১৩ ডিভিশন সিক্সে খেলার যোগ্যতা অর্জন করে ও চূড়ান্ত খেলায় লড়বে


title: ২০১৩-এ আন্তর্জাতিক ক্রিকেট

text: ২০১৪ ক্রিকেট বিশ্বকাপ যোগ্যতা নির্ধারণী খেলায় অংশগ্রহণের যোগ্যতা অর্জন করে ও চূড়ান্ত খেলায় লড়বে


title: আলী আহমেদ জিয়াউদ্দিন

text: আলী আহমেদ জিয়াউদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আলী আহমেদ জিয়াউদ্দিন

text: আলী আহমেদ জিয়াউদ্দিনের পৈতৃক বাড়ি মানিকগঞ্জের শিবালয় উপজেলার মুক্তারনগর গ্রামে। তাঁর বাবার নাম এ বি এম রাফিউদ্দিন এবং মায়ের নাম সুলতানা রাজিয়া।


title: আলী আহমেদ জিয়াউদ্দিন

text: আলী আহমেদ জিয়াউদ্দিন ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের প্রথমার্ধে ভারতে যান। ক্র্যাক প্লাটুনের সদস্য হিসেবে প্রশিক্ষণ নেন।


title: আলী আহমেদ জিয়াউদ্দিন

text:
আলী আহমেদ জিয়াউদ্দিন মুক্তিবাহিনীর ২ নম্বর সেক্টরের ক্র্যাক প্লাটুনের একজন দুর্ধর্ষ সদস্য ছিলেন। ১৯৭১ সালে অবরুদ্ধ ঢাকায় বেশ কয়েকটি অপারেশনে অংশ নেন তিনি। এর মধ্যে হোটেল ইন্টার কন্টিনেন্টালের (পরে শেরাটন, এখন রূপসী বাংলা) অপারেশন অন্যতম। মুক্তিযুদ্ধ শুরু হওয়ার পর মে মাস থেকে পাকিস্তানের সামরিক সরকার বারবার প্রচার করে যাচ্ছিল, বাংলাদেশে (পূর্ব পাকিস্তান) পুরোপুরি স্বাভাবিক অবস্থা বিরাজ করছে। কোনো যুদ্ধ-পরিস্থিতির উদ্ভব হয়নি। এ বিভ্রান্তিকর তথ্যে বিদেশিরা যাতে বিভ্রান্ত না হন, সে জন্য মুক্তিবাহিনীর ক্র্যাক প্লাটুনের সদস্যরা ৯ জুন ঢাকার হোটেল ইন্টার কন্টিনেন্টালে দুঃসাহসিক একটি অপারেশন করেন। এই অপারেশনে আলী আহমেদ জিয়াউদ্দিনের সহযোদ্ধা ছিলেন মোফাজ্জল হোসেন চৌধুরী (মায়া) (বীর বিক্রম), কামরুল হক (বীর বিক্রম) এবং হাবিবুল আলম (বীর প্রতীক)। তাঁরা যে গাড়িতে করে এসে অপারেশন করেন, সেই গাড়ি চালান বাদল নামের একজন। তিনি ছিলেন পাকিস্তান টিভির ঢাকা কেন্দ্রের ক্যামেরাম্যান। হোটেলের গেটে প্রহরারত পাকিস্তানি সেনা ও পুলিশ কিছু বুঝে ওঠার আগেই আলী আহমদ জিয়াউদ্দিনসহ তিনজন গাড়ি থেকে নেমে চারটি গ্রেনেড ছোড়েন। তখন পোর্চে দাঁড়ানো ছিল বিদেশি প্রতিনিধিদের ব্যবহূত গাড়িবহর। প্রথম ও চতুর্থ গ্রেনেড ছোড়েন আলী আহমেদ জিয়াউদ্দিন। প্রথম গ্রেনেড বিস্ফোরণে বহরের শেভ্রোলেট গাড়িটি কয়েক ফুট ওপরে উঠে নিচে পড়ে এবং ক্ষতিগ্রস্ত হয়। কয়েক সেকেন্ডের ব্যবধানে দ্বিতীয় ও তৃতীয় গ্রেনেড ছোড়েন যথাক্রমে মোফাজ্জল হোসেন চৌধুরী এবং হাবিবুল আলম। বিশ্বব্যাংকের একটি প্রতিনিধিদল এবং পাকিস্তানকে সাহায্য প্রদানকারী কনসোর্টিয়ামের চেয়ারম্যান তখন বাংলাদেশ সফরে এসেছিলেন। তাঁরা সে সময়ে উঠেছিলেন ইন্টার কন্টিনেন্টালে। উদ্দেশ্য ছিল, পাকিস্তানের বিশেষত পূর্ব পাকিস্তানের অর্থনৈতিক পরিস্থিতি নিরূপণ ও বৈদেশিক সাহায্যের চাহিদা এবং অন্যান্য পরিস্থিতি যাচাই করা। তাঁরা ঢাকায় থাকাকালে তাঁদের পিলে চমকে দিয়ে ইন্টার কন্টিনেন্টাল প্রচণ্ড বিস্ফোরণের শব্দে কেঁপে ওঠে।
মুক্তিযোদ্ধা আলী আহমেদ জিয়াউদ্দিন মুক্তিযুদ্ধকালে কয়েকজন সহযোদ্ধা মিলে একটি অঙ্গীকার করেছিলেন। বাংলাদেশ স্বাধীন হওয়ার পর তাঁরা সবাই নিজ নিজ এলাকায় যাবেন। সেখানে স্থায়ীভাবে থেকে সামাজিক ও কৃষি উন্নয়নের জন্য কাজ করবেন। স্বাধীনতার পর তাঁর সহযোদ্ধাদের মধ্যে একমাত্র তিনিই তাঁর এ অঙ্গীকার রক্ষা করেন। নিজ এলাকায় গিয়ে এ কাজে আত্মনিয়োগ করেন।


title: অ্যাশলে জাইলস

text: অ্যাশলে ফ্রেজার জাইলস, এমবিই (; জন্ম: ১৯ মার্চ, ১৯৭৩) সারের চার্টসে এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড দলের পক্ষ হয়ে ৫৪টি টেস্ট এবং ৬২টি একদিনের আন্তর্জাতিক ক্রিকেটে অংশগ্রহণ করেছেন। খেলোয়াড়ী জীবনের শুরুতে ফাস্ট বোলার হিসেবে আবির্ভূত হলেও আঘাতজনিত কারণে শুরু থেকেই স্লো লেফট-আর্ম স্পিনার হিসেবে দলে খেলেছেন। আঘাতজনিত কারণেই জোরপূর্বক অবসর নিতে বাধ্য হন অ্যাশলে জাইলস।


title: অ্যাশলে জাইলস

text: জাইলস ওরচেস্টারশায়ারের ড্রইটউইচ স্পা’র বাসিন্দা। ২০০৫ সালের অ্যাশেজ সিরিজে সফলতার পর তার সম্মানে ঐ শহরের মেয়র কর্তৃক তাকে সম্মানসূচক নাগরিক হিসেবে ঘোষণা করা হয়। ২০০৬ সালে রাণীর জন্মদিনের সম্মানে অ্যাশেজ বিজয়ী দলের সদস্য হিসেবে এমবিই উপাধিপ্রাপ্ত হন। নরওয়ের রমণী স্টাইন (বিবাহ-পূর্ব অসল্যান্ড)-কে বিয়ে করেন তিনি। অ্যান্ডার্স ফ্র্যাজার ও মাতিল্ডে নামীয় দুই সন্তান রয়েছে তাদের। তিনি কুইন্স পার্ক র‌্যাঞ্জার্স ফুটবল ক্লাবের আজীবন সমর্থক।


title: অ্যাশলে জাইলস

text: প্রথম-শ্রেণীর ক্রিকেটে ওয়ারউইকশায়ার কাউন্টি ক্রিকেট ক্লাবের পক্ষ হয়ে ১৯৯৩ সালে অভিষেক ঘটে তার। এরপর ১৯৯৬ সালে থেকে দলে নিয়মিতভাবে খেলতে থাকেন। এ দলে চৌদ্দ বছর যাবৎ প্রথম-শ্রেণীর ক্রিকেট খেলেছেন।


title: অ্যাশলে জাইলস

text: মে, ১৯৯৭ সালে অস্ট্রেলিয়া দলের বিপক্ষে একদিনের আন্তর্জাতিকে অভিষিক্ত হন তিনি। টেস্টে ২ জুলাই, ১৯৯৮ তারিখে দক্ষিণ আফ্রিকার বিপক্ষে অভিষিক্ত হন। ৩৬ ওভার বোলিং করে ১০৬ রানের বিনিময়ে তিনি মাত্র ১ উইকেট লাভ করেন। ২০০১-০১ মৌসুমে পাকিস্তান সফরে ইংল্যান্ড দলের ১নং ধীরগতির বোলার ছিলেন তিনি। ২০০২ মৌসুমে অস্ট্রেলিয়া সফরে ব্রিসবেনে অনুষ্ঠিত টেস্টে ৮ উইকেট নেয়ার পর অনুশীলনকালীন সময়ে স্টিভ হার্মিসনের বোলিংয়ে কব্জিতে আঘাতপ্রাপ্তির ফলে দেশে ফিরে আসতে বাধ্য হন। ২০০৩-এর শীতে প্রথম টেস্টে শ্রীলঙ্কার বিরুদ্ধে ৮ উইকেট নেন ও ইংল্যান্ডকে সিরিজ ড্র করাতে সক্ষম হন। এরপর ২০০৪ সালে ওয়েস্ট ইন্ডিজ সফরে দলের সাথে যুক্ত হন।


title: অ্যাশলে জাইলস

text: সেপ্টেম্বর, ২০০৭ সালে অবসর গ্রহণের পর ওয়ারউইকশায়ারের ক্রিকেট পরিচালক পদে ডারমট রিভকে পাশ কাটিয়ে মার্ক গ্রেটব্যাচের স্থলাভিষিক্ত হন জাইলস। দুই মাস পর নভেম্বরে ইংল্যান্ডের দক্ষতাবৃদ্ধিকারী প্রকল্পে আনুষ্ঠানিকভাবে তাকে স্পিন কোচ হিসেবে ঘোষণা করা হয়। ১৮ জানুয়ারি, ২০০৮ তারিখে ডেভিড গ্রেভিনি’র স্থলাভিষিক্ত জিওফ মিলারের নেতৃত্বে চার সদস্যবিশিষ্ট নতুন কমিটিতে পিটার মুরেজ, জেমস হুইটেকারের সাথে তিনিও অন্তর্ভুক্ত হন। তন্মধ্যে গ্রেভিনি ইংল্যান্ড দল নির্বাচক হলেও পরবর্তীকালে জাতীয় দক্ষতা বৃদ্ধিকারী প্রকল্পের ব্যবস্থাপক হিসেবে বহাল থাকেন। ২৮ নভেম্বর, ২০১২ তারিখে ইসিবি অ্যাশলে জাইলসকে সীমিত ওভারের টুয়েন্টি২০ আন্তর্জাতিক ও একদিনের আন্তর্জাতিক খেলায় ইংল্যান্ড দলের প্রধান কোচের দায়িত্ব প্রদান করে।


title: ভূজপুর থানা

text: ভূজপুর থানা বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি থানা।


title: ভূজপুর থানা

text: ১৬৬৬ খ্রিস্টাব্দে দিল্লীর বাদশা আওরঙ্গজেবের শাসনকালে বাংলার শাসনকর্তা সুবেদার শায়েস্তা খানের পুত্র বুজুর্গ উমেদ আলী খাঁ আরাকান রাজকে পরাজিত করে চট্টগ্রাম দখল করে এর নামকরণ করেন ইসলামাবাদ। শাসনকার্যের সুবিধার জন্য ও শান্তি শৃংখলা রক্ষাকল্পে সমগ্র এলাকাকে ৭টি চাকলায় ভাগ করে এক একটি পরগনার এক একটি নামকরণ করেন। বাংলার বার ভুইঁয়াদের অন্যতম স্বাধীনতাকামী ঈসা খাঁ এ অঞ্চলে অবস্থানকালে বাইশপুর সমন্বয়ে ঐতিহাসিক ‘ইছাপুর পরগনা’ গঠন করেন। বঙ্গশার্দুল ঈসা খাঁর নামানুসারেই সাবেক ‘ইছাপুর পরগনা’ই বর্তমানের ভূজপুর থানা এবং ফটিকছড়ি উপজেলা। ২০০৭ সালের ২১ শে জুলাই বাংলাদেশ পুলিশ এর আই জি নূর মোহাম্মদ ভূজপুর থানার উদ্বোধন করেন।


title: ভূজপুর থানা

text: এই থানার একটি ইউনিয়ন ভূজপুরের নামানূসারে থানার নামকরণ ভূজপুর হয়। বলা হয়ে থাকে, কোন এক ভোজ রাজা এই এলাকাটি শাসন করত যার নামে ঐ ইউনিয়নটার নাম ভূজপুর হয়েছে কিন্তু তার কোন উপযুক্ত প্রমান পাওয়া যায়নি।


title: ভূজপুর থানা

text: ফটিকছড়ি উপজেলার ৬টি ইউনিয়নের প্রশাসনিক কার্যক্রম ভূজপুর থানার আওতাধীন।দুই পাহাড়ের মাঝে অবস্থিত ভূজপুর ভূ-প্রাকৃতিক দিক দিয়ে নৈসর্গিক সৌন্দর্য্যে পরিপূর্ণ। পশ্চিম প্রান্তে সীতাকুণ্ড পাহাড়ী রেঞ্জ, যার বিস্তৃতি ভারতের ত্রিপুরা রাজ্য হতে শুরু হয়ে চট্টগ্রাম শহর পর্য্যন্ত। এই পাহাড়ের অপর পাড়ে সীতাকুণ্ড উপজেলা এবং মীরসরাই উপজেলা। পূর্ব প্রান্তে পার্বত্য চট্টগ্রামের পাহাড়। ভূজপুরেরর প্রধান নদী হালদা। হালদা নদী থানার পুর্ব প্রান্ত দিয়ে উত্তর দিক হতে দক্ষিণে প্রবাহিত হয়েছে। অন্যান্য নদী এবং খালের মধ্যে রয়েছে সীতাকুণ্ড পাহাড়ী রেঞ্জ হতে উৎপন্ন হওয়া গজারিয়া, ফটিকছড়ি, হারুয়ালছড়ি খাল। পার্বত্য চট্টগ্রামের পাহাড় থেকে উৎপন্ন মানিকছড়ি খাল।


title: ভূজপুর থানা

text: ভূজপুর থানায় সর্বমোট ২টি কলেজ এবং ১টি স্কুল এন্ড কলেজ আছে।


title: ভূজপুর থানা

text: বাংলাদেশের ১৬৩টি চা বাগানের মধ্যে ১৫টি চা বাগানের অবস্থান ভূজপুর থানায়।


title: ভূজপুর থানা

text: ভূজপুরে দুইটি রাবার বাগান আছে। এশিয়া মহাদেশের সবচেয়ে বিশাল আয়তনের বাগানটি (দাঁতমারা রাবার বাগান) রয়েছে এ ভূজপুরে। যার আয়তন সাড়ে চার হাজার একর।


title: ভূজপুর থানা

text: ভূজপুর থানার উপর দিয়ে সড়ক ও জনপথ বিভাগের অধীনে দুটি আঞ্চলিক মহাসড়ক এবং দুটি জেলা সড়ক গিয়েছে। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে কাজিরহাট, নারায়ণহাট এবং হেয়াকোঁ হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে। দ্বিতীয় আঞ্চলিক মহাসড়ক R152 (১৮ কিমি দীর্ঘ) হেয়াকোঁ হতে রামগড় গিয়েছে। জেলা সড়ক দুটি হচ্ছে, Z1021 (২০ কিমি দীর্ঘ) নারায়ণহাট থেকে মীরসরাই এবং Z1086 (২৩ কিমি দীর্ঘ) সীতাকুণ্ড হতে হাজারীখীল হয়ে পেলাগাজীর দীঘি পর্য্যন্ত। এছাড়াও ১৬ কিলোমিটার দীর্ঘ নাজিরহাট-কাজিরহাট সড়ক এবং ৮.৬৪ কিলোমিটার দীর্ঘ কাজিরহাট-গাড়িটানা সড়ক সড়ক-যোগাযোগের গুরুত্তপূর্ণ মাধ্যম হয়ে উঠেছে।


title: ভূজপুর থানা

text: একসময় নৌকা যোগে চট্টগ্রাম শহর হতে মালামাল আনা নেয়ার জন্য হালদা নদী নৌ-পথ হিসেবে ব্যবহৃত হতো। চাকতাই থেকে মাল বোঝাই করে নৌকা আসতো কাজিরহাট এবং নারায়ণহাট পর্য্যন্ত। স্থল যোগাযোগ ব্যবস্থা সুলভ হওয়ায় এবং হালদার নাব্যতা কমে যাবার দরুন নৌ-যোগাযোগ কমে এসেছে।


title: ভূজপুর থানা

text: ভূজপুর প্রায় বাংলাদেশের সকল মোবাইল অপারেটরের নেটওয়ার্কের আওতায় রয়েছে। থানার বেশির ভাগ এলাকায় ইন্টারনেট ব্যবহার ও সুলভ।


title: রাজচন্দ্র বসু

text: রাজ চন্দ্র বোস (জন্মঃ ১৯ জুন, ১৯০১; মৃত্যুঃ ৩১ অক্টোবর, ১৯৮৭) একজন ভারতীয়-আমেরিকান গনিতবিদ ও পরিসংখ্যানবিদ। তিনি বোস-মেসনার অ্যালজেব্রা, সমিতির পরিকল্পনা তত্তের জন্য বিখ্যাত। এছাড়া এস.এস. শ্রীকান্দি ও ই.টি. পার্কারের সাথে মিলে ল্যাটিন বর্গের ১৭৮২ সালের লিওনার্ট অয়লার অনুমানকে ভুল প্রমান করেন।


title: রাজচন্দ্র বসু

text: রাজ চন্দ্র বোস ভারতের হোশঙ্গাবাদে জন্মগ্রহন করেন। তিনি ৫ ভাইবোনের মধ্যে প্রথম। তার বাবা ছিলেন একজন পদার্থবিদ। ১৯১৮ সালে ইনফ্লুয়েন্জা রোগে আক্রান্ত হয়ে তার মা মারা যান। পরের বছর তার বাবাও হৃৎপিন্ডের ক্রিয়া বন্ধ হয়ে মৃত্যুবরণ করেন। এই দুঃসময়েও তিনি কলকাতা বিশ্ববিদ্যালয়ে তার বিশুদ্ধ গণিত বিষয়ে তার লেখাপড়া চালিয়ে যান। তিনি কলকাতার প্রফেসর শ্যামাদাশ মুখার্জীর তত্তাবধানে গনিত বিষয়ে গবেষনা করেন। এরপর তিনি কলকাতার অশোতোষ কলেজে লেকচারার হিসেবে তার শিক্ষকতা জীবন শুরু করেন।


title: রাজচন্দ্র বসু

text: ১৯৩২ সালে রাজ চন্দ্র বোস ভারতীয় পরিসংখ্যান ইনস্টিটিউটে খন্ডকালীণ চাকুরে হিসেবে যোগদান করেন। এরপর তিনি ক্রমেইে এই ইনস্টিটিউটের প্রধান গণিতজ্ঞ হয়ে উঠেন। ১৯৩৫ সালে তিনি এই ইনস্টিটিউটের পূর্নকালীন অধ্যাপক হিসেবে নিয়োগ পান। ১৯৪০ সালে তিনি কলকাতা বিশ্ববিদ্যালয়ে যোগদান করেন এবং ১৯৪৫ সালে এই বিশ্ববিদ্যালয়ের পরিসংখ্যান বিভাগের প্রধান হিসেবে নিয়োগ পান। ১৯৪৯ সালে রাজচন্দ্র বোস ক্যাপেল হিলের নর্থ ক্যারোলিনা বিশ্ববিদ্যালয়ে পরিসংখ্যান বিভাগের প্রফেসর হিসেবে যোগ দেন। তিনি ৭০ বছর বয়সে অবসর গ্রহণ করেন।


title: রাজচন্দ্র বসু

text: প্রশান্তচন্দ্র মহালনবিশ এবং সমোরেন্দ্রনাথ রায়ের সঙ্গে মিলে রাজ চন্দ্র বোস "multivariate বিশ্লেষণে" কাজ করেছেন। ১৯৩৮-৩৯ সালে রোনাল্ড ফিশার ভারত সফর করেন এবং "পরীক্ষা নকশা" সম্পর্কে রাজ চন্দ্র বোস সঙ্গে আলোচনা করেন ও কাজ করেন।This has a chapter in which Bose tells the story of his life.


title: উড়ুক্কু মাছ

text: উড়ুক্কু মাছ () বা (লাতিন ভাষা: Exocoetidae) হচ্ছে Beloniformes বর্গের একটি পরিবার। এসব মাছ সমুদ্রের উপরিভাগে অল্প দূরত্ব অবধি উড়ার ক্ষমতা রাখে । এদের বক্ষ পাখনা (Pectoral fin) এবং কোনো কোনো ক্ষেত্রে শ্রোণী পাখনাও (Pelvic fin) প্রসারিত হয়ে ডানার মতন গঠন তৈরী করে। এই মাছের অধিকাংশই সামুদ্রিক এবং সাধারণত ঝাঁক বেঁধে চলে। অতি দ্রুত সাঁতার কাটতে গিয়ে এরা অনেক সময়ে জলের একেবারে উপরিভাগে চলে আসে এবং পাখনা মেলে বাতাসে উড়াল দেয়। বাতাসের গতি বা ঢেউযের অবস্থার উপর নির্ভর করে এরা ৩০ সেকেন্ড অবধি বাতাসে ভেসে থাকতে পারে। সুগঠিত পাখনা বিশিষ্ট এসব মাছের কোনো কোনোটি জলের উপরিভাগ থেকে ১০ মিটার উচ্চতায় প্রায় ৪০০ মিটার দূরত্ব অবধি চলতে পারে। এই কারণে অনেক সময় এই মাছ আচমকা সমুদ্রগামী জাহাজের ডেকের উপর আছড়ে পড়ে। উষ্ণমন্ডলের সব সাগরেই এই মাছ দেখা যায়। এদের দৈর্ঘ্য ১০ থেকে ৩০ সেমি অবধি হতে পারে। এরা মূলত শত্রুর হাত থেকে রক্ষা পাওয়ার জন্যই বাতাসে উড়াল দিয়ে থাকে ।


title: উড়ুক্কু মাছ

text: আকাশে পাখি ওড়ার আট কোটি বছর আগে থেকেই উড়ুক্কু মাছের রাজত্ব। ডাইনোসরের আগে থেকেই এ মাছের অস্তিত্ব ছিল। এখনও রয়েছে গ্রীষ্মমণ্ডলীয় সাগরে। উড়ুক্কু মাছ বলতে কিন্তু কোনো নির্দিষ্ট প্রজাতির মাছকে বোঝায় না। বিশ্বজুড়ে ৬৪ প্রজাতির উড়ুক্কু মাছের সন্ধান পাওয়া গেছে।


title: উড়ুক্কু মাছ

text: ওড়ার জন্য উড়ুক্কু মাছের কিন্তু কোনো ডানা নেই। আছে চ্যাটাল, ঢাউস, ফাঁপা বক্ষপাখনা। পাখনার ভেতরে হাওয়া ভরা থাকায় ওজনেও হালকা। এই বক্ষপাখনার সাহায্যেই বাতাসে ভেসে থাকতে পারে। জানিয়ে রাখা ভালো, এই ওড়াউড়ি কিন্তু প্রকৃত উড্ডয়ন নয়। একে বলে গ্লাইডিং। আরও সহজ করে বললে, বাতাসে ভেসে থাকা। পানি ছেড়ে হাওয়ায় ভাসার পেছনে রয়েছে দুটি উদ্দেশ্য। প্রথমটা হলো, প্ল্যাঙ্কটন জাতীয় খাবার খেতে পানির ওপরে উঠতেই হয়। দ্বিতীয়টা হলো আত্মরক্ষা। বড় মাছের তাড়া খেয়ে পালিয়ে বাঁচার জন্য পানি ছেড়ে হাওয়ায় উঠে কোনোমতে পালিয়ে বাঁচা। পানির নিচে গড়পড়তা উড়ুক্কু মাছের বেগ হয় ঘণ্টায় ৬০ কিলোমিটারের কাছাঁকাছি। তবে পানির বাইরে তাদের গতিবিধি কিন্তু আকাশের চোখ তুলে দেওয়ার মতো। ভাবা যায়! পানির ওপরে ৩১২ ফুট উচ্চতা পর্যন্ত তারা দিব্যি ভেসে বেড়াতে পারে!


title: উড়ুক্কু মাছ

text: রঙ-বেরঙের আলোর প্রতি উড়ুক্কু মাছের রয়েছে মারাত্মক দুর্বলতা। এই আলোর নেশাকে কাজে লাগায় মাছ শিকারিরা। নজরকাড়া নানা রকম আলো দেখাতে দেখাতে সুকৌশলে ছড়ানো জালের মধ্যে আটকে ফেলে। তখন সাঁতার হোক বা ওড়া, সব জারিজুরি খতম হয়ে যায়।


title: উড়ুক্কু মাছ

text: উড়ুক্কু মাছ খেতে সুস্বাদু। বাণিজ্যিকভাবে জাপান, ভিয়েতনাম, বার্বাডোস ও ভারতে এ মাছ প্রচুর ধরা হয়। বিপুল পরিমাণ উড়ুক্কু মাছের কারণে ক্যারিবীয় দ্বীপরাষ্ট্র বার্বাডোসের নামই ছিল 'উড়ুক্কু মাছের ভূমি'। এই উড়ুক্কু মাছ সে দেশের জাতীয় মাছও বটে।


title: উড়ুক্কু মাছ

text: বাংলাদেশের এই উড়ুক্কু মাছের দুটি গণে তিনটি প্রজাতি আছে। সেগুলো হলো: Cypselurus comatus, Cypselurus poecilopterus, Exocoetus volitans।


title: রাজা মোমো

text:
রাজা মোমো বা রাজা মোমোস বা রাজা মোমাস (পর্তুগীজ-এ রেই মোমো বা স্পেনীয়তে রে মোমো) মুলত ব্রাজিল ও কলম্বিয়ার অসংখ্য নাতিন উৎসব কার্নিভাল-এর রাজা বলে বিবেচিত হন।
কার্নিভালের শুরুতে তাঁর আগমন গুরুত্বপূর্ণ। প্রত্যেক কার্নিভালের নিজস্ব কিং মোমো রয়েছে প্রথাগতভাবে কিং মোমোর চরিত্রের জন্য একজন লম্বা ও মোটা গড়নের মানুষ-কে নির্বাচন করা হয়। কারণ আসল রাজা মোমো এরকম শারীরিক গড়নের ছিলেন।


title: রাজা মোমো

text: আর্জেন্টিনা ও উরুগুয়েতে প্রায়ই কাগজের মণ্ডের ওপরে কাঠ বা তারের গঠন দিয়ে তৈরি বড় বা কখনও বিশাল পুতুল-কে রে মোমো হিসেবে তুলে ধরা হয়। এরকম ক্ষেত্রে রে মোমো-কে রশি দিয়ে টেনে বা ট্রাকের ওপর করে নিয়ে যাওয়া হয় এবং রে মোমো নৃত্যশিল্পীদের নিয়ে কার্নিভালে সভাপতিত্ব করেন পুতুল হলেও এটা এর প্রথাগত ঐতিহ্য ও বৈশিষ্ট্য যথাঃ ‘’’বর্ণাঢ্য ও রঙ্গিন পোশাক’’’, হাসিখুশি বা আনন্দিত মুখ’’’ এবং একটি সুস্পষ্ট পেট’’’ বজায় রাখে। পূর্বে এটা অনুষ্ঠানের পরে পুড়িয়ে ফেলা হত, কিন্তু বর্তমানে নিরাপত্তার কারণে এই প্রথাকে অনুৎসাহিত করা হচ্ছে।


title: রাজা মোমো

text: রাজা মোমো গ্রীক দেবতা মোমাস () থেকে উদ্ভূত হন ।


title: রাজা মোমো

text:
সম্ভবত সবচেয়ে বিখ্যাত রাজা মোমোগণ-কে রিও ডি জেনিরো-তে পাওয়া যায় যেখানে একজন নেতৃত্বদানকারী রাজার প্রথা ১৯৩৩ সালে পাওয়া যায়।
:


title: রাজা মোমো

text: ওয়ালডেমার এস্তেভিস ডা কুনহা (জন্ম-১৯২০- মৃত্যু-২০১৩) ৯২ বছর বয়ছে অবসর নেয়ার আগে ১৯৫০-১৯৫৬ এবং ১৯৫৮ থেকে ১৯৯০ সাল পর্যন্ত সান্তোসের কিন মোমো ছিলেন। তিনি ব্রাজিল সবছেয়ে বৃদ্ধ কিং মোমো ছিলেন।


title: শহীদুল্লাহ (কবি)

text:
ভাষাবীর ,মুক্তিযোদ্ধা কবি শহীদুল্লাহ সাহিত্যরত্ন (১৯২৩-২০০৫ ইং) সালের কুমিল্লার শহরতলী চান্দপুরে সম্ভ্রান্ত মুসলিম পরিবারে জন্ম গ্রহণ করেন ।পিতা মরহুম মৌলভী মকসূদ আহমদ একজন সরকারি আমলা ছিলেন ।মাতা মরহুমা মরিয়ম বিবি ও নাজির বাড়ীর একমাত্র মেয়ে ।
মৃত্যু কালে তিনি ৫ কন্যা, ৫ পুত্র সন্তান রেখে যান। উনার নাতি চার জনই বাংলাদেশের খ্যাতিমান ক্রিকেটার । নাতি গণ হলেন, নাসিরুল আলম নাহিদ,রেজাউল করিম নাঈম,রাজিন সালেহ আলম(জাতীয় দলের সাবেক অধিনায়ক)ও রিজভি আলম সায়েম।


title: শহীদুল্লাহ (কবি)

text: মরহুম ভাষা বীর কবি শহীদুল্লাহ সাহিত্যরত্ন কুমিল্লা জিলা স্কুল, কুমিল্লা ভিক্টোরিয়া কলেজ ও ঢাকা বিশ্ববিদ্যালয় থেকে শিক্ষালাভ করেন । তিনি সুপন্ডিত ড,মুহাম্মাদ শহীদুল্লাহ,ড, কাজী দীন মোহাম্মদ,ড,সৈয়দ আলী আহসান সাহেবের শিক্ষা ও সাহচর্য লাভ করেন । এ সময় তিনি অধ্যাপক (প্রিন্সিপাল) আবুল কাসেম, মজলুম জননেতা মাওলানা আঃ হামিদ খাঁন ভাসানী,শহীদ ধীরেন্দ্রনাথ,ড,নুরুল হক ভূইয়া,কাজী গোলাম মাহবুব,তাজউদ্দিন আহমদ,মোঃ তোয়াহা,আতাউর রহমান খাঁন, প্রিন্সিপাল ইব্রাহীম খাঁ, আবুল মনসুর আহমদ,শেখ মুজিবর রহমান,অধ্যাপক মোজাফ্ফর আহমদ (ন্যাপ),প্রথিতযশা লেখক আবুল মনসুর আহমদ,আতাউর রহমান খান, এবি,এম গোলাম মোস্তফা,মৌলানা মহীউদ্দিন খান,সানাউল্লাহ নূরী, আঃ গফুর , এ বি এম গোলাম মোস্তফা ,এডভোকেট সৈয়দ আব্দুল্লাহ পিন্টু, অধ্যাপক গোলাম আযম সহ দেশ-বরেণ্য ব্যাক্তিদের সাহচর্যে এসে ভাষা আন্দোলন ও মুক্তিযুদ্ধে অংশগ্রহণ করেন ।


title: শহীদুল্লাহ (কবি)

text: তিনি একাধারে সাংবাদিক ও সুসাহিত্যিক ছিলেন ।কুমিল্লায় ১৯৪৭সালে মাসিক "কোরক"-এর প্রকাশক তথা সম্পাদক ছিলেন । তিনি মৌলানা আকরাম খাঁ-র "দৈনিক আজাদ ও দৈনিক ইনসাফ -১৯৫০-১৯৫২"-এর সিনিয়র সাব এডিটর হিসাবে কর্মরত অবস্থায় ভাষা আন্দোলনে সক্রিয় থেকে, সকল সংবাদ সংগ্রহ করতেন। তার প্রকাশনা ও সম্পাদনায় সাপ্তাহিক " আলো " (রেজি:নং ডিএ ৩৬৯) প্রকাশিত হয়।পরবর্তিতে তিনি "সাপ্তাহিক "শহীদ" নামে একটি পত্রিকার প্রকাশের অনুমতি পান।


title: শহীদুল্লাহ (কবি)

text: ঢাকা বিশ্ববিদ্যালয়ে অধ্যয়নরত ও দৈনিক আজাদের সিনিয়র সাব এডিটর ও তমদ্দুন মজলিসের একনিষ্ঠ কর্মি থাকা অবস্থায় তিনি ভাষা আন্দোলনের সাথে সরাসরি সম্পৃক্ত থেকে বিখ্যাত ব্যঙ্গ কবিতার বই "পাকিস্তানি পাচঁ বছর" প্রকাশ করে পাকিস্তানী শাসকের রোষানলে পড়েন। ভাষা আন্দোলনের জন্য কুমিল্লা জেলার দায়িত্বপ্রাপ্ত হওয়ায়, কুমিল্লা টাউন হল ময়দানের জনসভায় সভাপতিত্ব করার সময়, ১৯৫২ সালের ২৮শে ফেব্রুয়ারী পাকিস্তানী শাসকের পুলিশের হাতে গ্রেফতার হন এবং দীর্ঘ সাত মাস জেল খাটেন। ঠিক তখনই কুমিল্লা জেলের নতুন নামকরণ করা হয় কেন্দ্রীয় কারাগার। সভায় উপস্তিত ছিলেেন ভাষা সৈনিক,মুক্তিযুদ্ধে অন্যতম সংগঠক এডভোকেট আহমদ আ, এডভোকেট সিরাজুল ইসলাম( সাবেক জিএস কুমিল্লা ভিক্টোরিয়া কলেজ) সহ আরো অনেকে।


title: শহীদুল্লাহ (কবি)

text: ১৯৫১ইং সালে গৌড়বঙ্গ সাহিত্য পরিষদ (দিনাজপুর) ও যশোর সাহিত্য পরিষদ (যশোহর) কবি শহীদুল্লাহ , মোঃ নজিবর রহমান ও কাজী আবদুল ওদুদ কে সাহিত্যরত্ন উপাধিতে ভূষিত করেন ।


title: শহীদুল্লাহ (কবি)

text:
১৯৬৪-১৯৬৫ইং তে সামরিক শাসক আইউব শাহীর জুলুম প্রতিরোধ দিবসে "কপ"-এর নেতা হিসাবে গ্রেফতার হন । এ সময় আরো কয়েকবার গ্রেফতার ও কারারুদ্ধ হন । শেখ মুজিবর রহমান ও কবি শহীদুল্লাহ কে জামিন নেন এডভোকেট মশিয়ুর রহমান যাদু মিয়া ।
১৯৭১ এর মুক্তিযুদ্ধের একজন সক্রিয় সংগঠক ছিলেন তিনি। ভাষা বীর, মুক্তিযোদ্ধা কবি শহীদুল্লাহ সাহিত্যরত্ন মুলত শিশু-সাহিত্যিক ছিলেন। তাঁর কবিতার বইয়ের মধ্যে উল্লেখযোগ্য বই : ১) "শিশু সাথী" (১৯৪১ইং), ২) "জীবন ফসল" (১৯৫০ইং), ৩) "আগড় বাগড়" (১৯৫০ইং), ৪) "জেলের চিঠি" (১৯৫২ইং), ৫) "কচিঁ পাঠ" (১৯৫৩ইং), ৬) "এক পেট দুই হাত" (১৯৫৪ইং), ৭) "রাষ্ট্রবিজ্ঞানের প্রথম পাঠ" (১৯৫৫ইং), ৮) "সোহাগ পাঠ" (১৯৬২ইং), ৯) "এতিম বালক আহমদ" (১৯৬১), ১০) "জীবন স্বপ্ন" (১৯৪৯ইং; সাহিত্যরত্ন উপাধিপ্রাপ্ত বই), ১১) "পাকিস্তানী পাঁচ বছর" (১৯৫১ইং), ১২) "রোড টু ব্লীজিং" (ইংরেজী প্রবন্ধমুলক বই১৯৭৪ইং), ১৩) "সহজ বাঙলা ১ম পাঠ ও ২য় পাঠ" (১৯৭৪ ও ১৯৭৫ইং) ইত্যাদি আরো অনেক গ্রন্থ।


title: মোহাম্মদ খালেদ হোসেন

text: মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি।


title: মোহাম্মদ খালেদ হোসেন

text: মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজি ক্যান্টনমেন্ট পাবলিক স্কুল ও কলেজে পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন।


title: মোহাম্মদ খালেদ হোসেন

text: মোহাম্মদ খালেদ হোসেনের স্ত্রীর নাম তাহমিনা খান শৈলী। তাঁদের একমাত্র সন্তানের নাম সুস্মিত হোসেন।


title: মোহাম্মদ খালেদ হোসেন

text: পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে "কাজলের দিনরাত্রি" নামে একটি শিশুতোষ চলচ্চিত্র মুক্তি পেয়েছে। সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি।


title: মোহাম্মদ খালেদ হোসেন

text: খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।


title: মোহাম্মদ খালেদ হোসেন

text: এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান।


title: মোহাম্মদ খালেদ হোসেন

text: খালেদ ২০০৬ সালে সিকিমের ফ্রে পর্বত, ২০০৯ সালে নেপালের মাকালু, ২০১০ সালে হিমালয়ের বাংলাদেশ-নেপাল ফ্রেন্ডশিপ পিক এবং ২০১১ সালে অন্নপূর্ণা রেঞ্জের সিংগুচুলি পর্বত জয় করেন।


title: ট্রু গ্রিট

text: ট্রু গ্রিট ২০১০ সালে মুক্তিপ্রাপ্ত একটি আমেরিকান ওয়েস্টার্ন চলচ্চিত্র। ছবিটি পরিচালনা করেছেন জুয়েল ও ইথান কয়েন এবং ছবিটি ১৯৬৮ সালের চার্লস পোর্টিস এর একই নামে উপন্যাস থেকে তৈরি দ্বিতীয় চলচ্চিত্র।


title: ট্রু গ্রিট

text: ট্রু গ্রিটের চলচ্চিত্রায়ন শুরু হয় ২০১০ সালের মার্চে ও ২২ ডিসেম্বর, ২০১০ সালে অফিসিয়ালি এটি যুক্তরাষ্ট্রে মুক্তি পায়। ২০১১ সালের ১০ ফেব্রুয়ারি চলচ্চিত্রটি ৬১তম বার্লিন আন্তর্জাতিক চলচ্চিত্র উৎসবে প্রদর্শিত হয়। ছবিটি দশটি একাডেমি পুরস্কারের জন্য মনোনীত হয়ঃ শ্রেষ্ঠ ছবি, শ্রেষ্ঠ পরিচালক, শ্রেষ্ঠ অভিযোজিত চিত্রনাট্যের, শ্রেষ্ঠ অভিনেতা, সহযোগী চরিত্রে শ্রেষ্ঠ অভিনেত্রীর, শ্রেষ্ঠ শিল্প নির্দেশনা, শ্রেষ্ঠ চলচ্চিত্রকার, সেরা কস্টিউম ডিজাইন, মিক্সিং সেরা সাউন্ড ও সেরা সাউন্ড সম্পাদনা। ছবিটি ব্লুরে ও ডিভিডিতে ৭ জুন, ২০১১ সালে মুক্তি পায়।


title: ট্রু গ্রিট

text: ১৪ বছরের ম্যাটি রসের বাবাকে টম চেনি নামে এক ডাকাত গুলি করে হত্যা করে ও তার ঘোড়া নিয়ে পালিয়ে যায়। ম্যাটি রস ইয়েল কাউন্টি থেকে তার বাবার লাশ দাফন করতে ও তার বাবার খুনিকে আইনের হাতে তুলে দিতে যে শহরে তার বাবা খুন হন সে শহরে চলে আসে।ম্যাটি প্রথমে তার বাবার খুনিকে ধরার জন্য কি কি ব্যাবস্থা নেওয়া হয়েছে তা শেরিফের কাছে জানতে চায় ও সে আরো জানতে চায় সবচেয়ে ভালো মার্শাল কে? যাকে ভাড়া করলে তার বাবার হত্যাকারীকে ধরে দিতে পারবে। শেরিফ কগবার্ন নামে এক মার্শালের খবর জানায়।


title: ট্রু গ্রিট

text: ম্যাটি তার বাবা যার কাছে কাজ করত তার কাছ থেকে ৩২০ ডলার নিয়ে ১০০ ডলার দিয়ে কগবার্নকে ভাড়া করে তার বাবার খুনিকে ধরার জন্য। লাবোইফ নামে আরেক বাউন্টি হান্টারের (যে টাকার লোভে মানুষ খুন করে) সাথে তাদের পরিচয় হয়। লাবোইফ জানায় এক সেনেটরকে খুন করার জন্য টম চেনির নামে পুরস্কার ঘোষণা করা হয়েছে এবং সে তাকে মারতে যাচ্ছে। তাদের তিনজনের উদ্দেশ্য একই হওয়াতে তারা একসাথে যাত্রা করে। পথে লাবোইফ ও কগবার্ন এর সাথে বাগবিতন্ডা হয় ও তারা আলাদা হয়ে যায়। এরপর তারা আবার একত্র হয়।


title: ট্রু গ্রিট

text: যাত্রাপথে একদিন সকালে ঘুম থেকে উঠে ম্যাটি নদীতে পানি আনতে গেলে সে নদীর অপর পাশে টমকে দেখতে পায় এবং তাকে গুলি করে। কিন্তু অহত অবস্থাতেও টম ম্যাটিকে তুলে নিয়ে যায়। এরপর লাবোইফ ম্যাটিকে উদ্ধার করে। তারপর লাবোইফ ও কগবার্ন সিলে টম চেনি ও তার দলকে হত্যা করে। ফেরার সময় ম্যাটি একটি কূপে পড়ে যায় এবং কগবার্ন ও লাবোইফ মিলে তাকে সেখান থেকে টেনে তুলে কিন্তু ম্যাটিকে সাপ দংশন করে। তখন কগবার্ন ম্যাটিকে নিয়ে এক বাড়িতে উপস্থিত হয়।বড় হয়ে ম্যাটি একদিন ম্যাটি কগবার্নকে খুজতে যায় এবং শুনতে পায় কগবার্ন দুইদিন আগেই মারা গেছে।


title: সি.আর.রাও

text: কালিয়ামপুদি রাধাকৃষ্ণ রাও () (জন্ম: ১০ই সেপ্টেম্বর ১৯২০) একজন ভারতীয় আমেরিকান পরিসংখ্যানবিদ। তিনি বর্তমানে পেন স্টেট বিশ্ববিদ্যালয়-এর অবসরপ্রাপ্ত অধ্যাপক এবং বাফেলো বিশ্ববিদ্যালয়-এর গবেষণা অধ্যাপক। তার সবচেয়ে বিখ্যাত আবিষ্কারের মধ্যে "ক্র্যামার-রাও বাউন্ড" এবং "রাও ব্ল্যাকওয়েল উপপাদ্য" উল্লেখযোগ্য। ভারত সরকার ২০০১ সালে তাঁকে পদ্মভূষণ প্রদান করেন।


title: সি.আর.রাও

text: তিনি ২০১১ সালে "গোল্ড মেডাল গাই" পান। এটা পরিসংখ্যান সর্বোচ্চ পুরস্কার হিসেবে বিবেচনা করা হয়। ভারতীয় দৈনিক দ্য টাইমস অফ ইন্ডিয়া তাঁকে সর্বকালের সেরা ১০ ভারতীয় বিজ্ঞানীর তালিকায় অন্তর্ভুক্ত করে।


title: সি.আর.রাও

text: তিনি ২০০২ সালে বিজ্ঞানের উপর মার্কিন যুক্তরাষ্ট্রের জাতীয় পদক পান।


title: দ্য ফ্রিহুইলিং বব ডিলান

text: দ্য ফ্রিহুইলিং বব ডিলান আমেরিকান গায়ক ও গীতিকার বব ডিলানের দ্বিতীয় স্টুডিও অ্যালবাম। এটি কলম্বিয়া পিকচার্স কতৃর্ক ১৯৬৩ সালের মে মাসে প্রকাশিত হয়। তার প্রথম অ্যালবাম বব ডিলানে মাত্র দুটি মৌলিক গান ছিল কিন্তু এই অ্যালবামের ১৩টি গানের ১১টিই ডিলান নিজে লেখেছেন।


title: দ্য ফ্রিহুইলিং বব ডিলান

text: প্রায় সবকটি গানই লিখেছেন বব ডিলান:প্রথমদিকে এই অ্যালবামে আরো চারটি গান ছিল যেগুলো পরে কলম্বিয়া পিকচার্স বাদ দিয়ে দেয়। গানগুলোঃ রকস এন্ড গ্রেভাল, লেট মি ডাই ইন মাই ফুটস্টেপ, গেমব্লিং ওইলি’স ডেড ম্যান’স হেন্ড, টকিং জন ব্রিচ ব্লুস। দ্য ফ্রিহুইলিং অ্যালবামের আগের ভার্সনটি এখন আর পাওয়া যায়না বললেই চলে।


title: দ্য ফ্রিহুইলিং বব ডিলান

text: অ্যালবামের অরজিনাল গানগুলো হলো,


title: শেখ কামাল

text: শেখ কামাল (৫ অগাস্ট ১৯৪৯ - ১৫ আগস্ট ১৯৭৫) শেখ মুজিবুর রহমান-এর জ্যেষ্ঠ পুত্র। বাংলাদেশের মুক্তিযুদ্ধে তিনি মুক্তিবাহিনীর অন্যতম সংগঠক ছিলেন। যুদ্ধকালীন সময়ে তিনি মহম্মদ আতাউল গণি ওসমানীর এডিসি হিসেবে কাজ করেন। ১৯৭৫ সালের ১৪ জুলাই তিনি ক্রীড়াবিদ সুলতানা খুকিকে বিয়ে করেন। তিনি ঢাকা আবাহানী লিমিটেডের প্রতিষ্ঠাতা। ১৯৭৫ সালের ১৫ অগাস্ট তিনি মৃত্যু বরণ করেন।


title: শেখ কামাল

text: শেখ কামাল ১৯৪৯ সালের ৫ই আগস্ট গোপালগঞ্জ জেলার টুঙ্গীপাড়া গ্রামে জন্মগ্রহণ করেন। ভাইবোনের মধ্যে তিনি দ্বিতীয়। শেখ কামাল শাহীন স্কুল থেকে ম্যাট্রিক এবং ঢাকা কলেজ থেকে ইন্টারমিডিয়েট পাস করেন। এইচ, এস, সি পরীক্ষায় উত্তীর্ণ হবার পর তিনি ঢাকা বিশ্ববিদ্যালয়ের সমাজ বিজ্ঞান বিভাগ থেকে বি.এ. (অনার্স) পাস করেন। যুদ্ধের পর তিনি সেনাবাহিনী ত্যাগ করেন এবং ঢাকা বিশ্ববিদ্যালয়ে ফিরে যান। সেখান থেকে সমাজবিজ্ঞানে স্নাতক ও স্নাতকোত্তর সম্পন্ন করেন। তিনি ছায়ানট থেকে সেতার শিখেন।


title: শেখ কামাল

text: ১৫ আগস্ট, ১৯৭৫ সালে সেনাবাহিনীর কতিপয় উচ্ছৃঙ্খল সদস্যের হাতে শেখ মুজিবুর রহমানসহ শেখ কামাল ও তার পরিবারের সদস্যরা খুন হন।


title: হাদ্রিয়ান

text: হাদ্রিয়ান ( ২৪ জানুয়ারি, ৭৬ খ্রিস্টাব্দ – ১০ জুলাই, ১৩৮ খ্রিস্টাব্দ) ছিলেন একজন রোমান সম্রাট যিনি ১১৭ থেকে ১৩৮ খ্রিস্টাব্দ পর্যন্ত শাষণ করেছেন। তিনি ইতালির রোমের সর্বদেবতার মন্দির নামে পরিচিত পেনথিওন মন্দিরটি পূননির্মাণ করেছিলেন এবং প্রাচীন রোমের সবচেয়ে বড় মন্দির ভেনাস ও রোমার মন্দিরটি নির্মাণ করেছিলেন। তিনি হদ্রিয়ান প্রাচীর নির্মাণের জন্যও পরিচিত যেটি রোমান ব্রিটেনের উত্তর দিক ঘেষে ছিল। ইউরোপীয় ঐতিহাসিকদের মতে, পাঁচজন নিষ্ঠাবান রোমান সম্রাটদের মধ্যে তৃতীয় ছিলেন সম্রাট হাদ্রিয়ান। অন্যরা হলেন নেরভা, ট্রাজান, আন্তোনিয়াস পিউস, মারকাস আউরেলিয়াস।


title: হাদ্রিয়ান

text: Inscriptions:


title: শেখ জামাল

text: শেখ জামাল (২৮ এপ্রিল, ১৯৫৪ - ১৫ অগাস্ট, ১৯৭৫) শেখ মুজিবুর রহমান এর দ্বিতীয় পুত্র। মুক্তিযুদ্ধের সময় তিনি পরিবারের অন্য সদস্যদের সাথে গৃহবন্দী হন। কিন্তু তিনি পালিয়ে মুক্তিযুদ্ধে যোগ দিতে সক্ষম হন। তিনি বাংলাদেশ সেনাবাহিনীর একজন কমিশন প্রাপ্ত অফিসার ছিলেন।


title: শেখ জামাল

text: শেখ জামাল গোপালগঞ্জ জেলার টুঙ্গিপাড়া গ্রামে ১৯৫৪ সালের ২৮ এপ্রিল জন্মগ্রহন করেন। তিনি ঢাকা রেসিডেনসিয়াল মডেল কলেজ থেকে ম্যাট্রিক ও ঢাকা কলেজ থেকে ইন্টারমিডিয়েট পাস করেন। তিনি গিটার শেখার জন্য একটি প্রতিষ্ঠানে ভর্তি হয়েছিলেন এবং একজন ভাল ক্রিকেটার ছিলেন।


title: শেখ জামাল

text: শেখ জামাল বঙ্গবন্ধু-সহ পরিবারের অন্য সদস্যদের সাথে ৩২ নম্বর থেকে গ্রেফতার হয়েছিলেনে এবং ১৮ নম্বর রোডের বাড়িতে বন্দি অবস্থায় ছিলেন। ধানমন্ডির ১৮ নম্বর রোডে পাকিস্তানী বন্দিদশা থেকে পালিয়ে গিয়ে সেইখানে থেকে যুদ্ধে তিনি অংশ নিয়েছিলেন, সেখানে পাকিস্তানী সেনাদের হাতে ধরা পড়লে তার মৃত্যু ভিন্ন বাঁচার উপায় ছিলনা।


title: শেখ জামাল

text: শেখ জামাল বাংলাদেশ সেনাবাহিনীর লংকোর্চ এর প্রথম ব্যাচের কমিশন্ড অফিসার। ১৯৭৫ সালের ১৫ আগষ্ট যখন তিনি হত্যার শিকার হন তখন তিনি সেনাবাহিনীর ক্যাপ্টেন, হত্যা হন সেই সেনাবাহিনীরই একটি অংশের হাতে যারা কিনা মনে-প্রাণে পাকিস্তানী ও আমেরিকার মদদপুষ্ট গোষ্টী। এই মুক্তিযোদ্ধা সেনা অফিসারের রক্ত যে সেনাবাহিনীর সদস্যরা করেছিল, তাদের সেনা আইনে বিচার করতে ব্যর্থ ছিল সেনাবাহিনী


title: শেখ জামাল

text: ১৯৭৫ সালের ১৫ আগস্ট সেনাবাহিনীর আমেরিকার মদদপুষ্ট পাকিস্তানীপন্থী মেীলবাদীদের হাতে শেখ জামাল সপরিবারে নিহত হন। অথচ তিনি সেই সেনাবাহিনীরই ক্যাপ্টেন পদে কর্মরত ছিলেন।


title: গোল্লাছুট

text: গোল্লাছুট বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল , খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়।


title: গোল্লাছুট

text: বৃত্ত তৈরি করে ঘুরতে হয় বলে একে “গোল্লা” এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট।


title: গোল্লাছুট

text: খেলার শুরুতে প্রথম দুজন দলপতি নির্ধারন করা হয়। দলপতিদের বলা হয় “গোদা”। দুদলেই সমান সংখ্যক খেলোয়াড় থাকে (৫ অথবা ৭ জন)। দলপতি মাটিতে পুঁতা কাঠি এক হাতে ধরে অপর হাতে তার দলের অন্য খেলোয়াড়ের হাত ধরে থাকে। এভাবে তারা পরস্পরের হাত ধরে কেন্দ্র স্পর্শ করে ঘুরতে থাকে। তাদের লক্ষ্য হলো বৃত্তের বাইরে যে কাঠি বা গাছ (দ্বিতীয় লক্ষ্যবস্তু) থাকে তা দৌড়ে স্পর্শ করা।


title: গোল্লাছুট

text: অপরদিকে দৌড়ে কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানে (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোন খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়।


title: নুনতা খেলা

text: নুনতা বাংলাদেশের গ্রাম-গঞ্জের শিশু/ কিশোররা এই খেলা খেলে থাকে। এই খেলা সাধারনত দলবেধে খেলতে হয়। দল যত ভারী হয় খেলা তত মজার হয়। নুনতা খেলায় একজন একটি বৃত্তাকার ঘরের মলিক থাকে এবং তাকে অন্যদের দৌড়ে ধরতে হয়। যশোর ও খুলনায় নুনতাকে কুতকুতে খেলাও বলা হয়।


title: নুনতা খেলা

text: নুনতা খেলায় প্রথমে মাটিতে দাগ কেটে বৃত্তাকার ঘর বানানো হয়। এরপর একজনকে “নুনতা” নির্বাচন করা হয় ও সে ঘরের বাইরে থাকে। অন্যরা ঘরের ভেতরে অবস্থান করে। নুনতা ঘরের বাইরে থেকে ছড়া কাটতে থাকে “নুনতা বলোরে”। অন্যরা সমস্বরে বলতে থাকে “এক হলোরে”। এভাবে “নুনতা” সাত পর্যন্ত বলার পর অন্যদের প্রশ্ন জিগ্গেস করে। প্রশ্ন করা শেষ হলে ঘরের ভেতর থেকে সবাই দৌড়ে পালায় ও “নুনতা” সেই ঘর দখল করে।


title: নুনতা খেলা

text: এরপর “নুনতা” শ্বাস বন্ধ করে গুণ-গুণ শব্দে বা ছড়া কাটতে কাটতে বের হয়ে অন্যদের ধরার চেষ্টা করে। যাকে প্রথম ধরতে পারে সে এসে “নুনতার” সাথে যোগ দিয়ে অন্যদের ধরার চেষ্ঠা করে আর এভাবেই নুনতার দল ভারী হয়। যে সবার শেষে ধরা পরে, সে পরবর্তী পর্বের জন্য ঘরের মালিক হয়। এখানে উল্লেখ্য “নুনতা” যদি দৌড়ানো অবস্থায় শ্বাস নেয় তাহলে অন্যরা তাকে ছুঁয়ে দেয় এবং ঘেরে পৌঁছানো না পর্যন্ত পিঠে মারতে থাকে। নুনতা খেলার সময় যে ছড়াটি বলতে হয়ঃ


title: মরিচা ফুল

text:
মরিচা বা কাকটুরী বা বন কার্পাস বা ইপিকাক (ইংরেজিঃ Tropical Milkweed, Blood Flower or Mexican Butterfly Weed) একটি চিরসবুজ, খাড়া কাণ্ড বিশিষ্ঠ, বহুবর্ষজীবী ছোট গুল্ম জাতীয় উদ্ভিদ।
এটি সাধারনত জঙ্গলে জন্মাতে দেখা যায়। মরিচা ফুল প্রাকৃতিকভাবে উষ্মমন্ডলে যেমন, ওয়েস্ট ইন্ডিজ, বাংলাদেশ, ভারত, মালয়েশিয়া, মিয়ানমার, থাইল্যান্ডসহ পূর্ব এশিয়ার প্রায় সকল দেশেই পাওয়া যায়। এছাড়া ফুলচাষীরা এই গাছ বাড়ির বাগানে ও টবে রোপন করে থাকে।


title: মরিচা ফুল

text: গুল্ম জাতীয় এই গাছটি সাধারনত ১ মিটার (৩.৩ ফুট) পর্যন্ত লম্বা হয়ে থাকে। পত্র সবৃন্তক, পত্রবৃন্ত অনূর্ধ্ব দেড় সেন্টিমিটার লম্বা, পত্রফলক ১০ থেকে ১২ সেন্টিমিটার, সুস্পষ্টভাবে বল্লমাকার, দুদিকে ক্রমান্বয়ে সরু, পাতলা ঝিল্লিময় ও মসৃণ। পাতা বিপ্রতীপ ও কাঁচা সবুজ রঙের। এই গাছের গোড়া থেকেই ডালপালা জন্মায়। পুষ্পমঞ্জরিতে ৮ থেকে ১০টি করে ফুল থাকে। মঞ্জরিদণ্ড প্রায় সাত সেন্টিমিটার উঁচু। দলমণ্ডল উজ্জ্বল, গাঢ়-রক্তিম-লাল ও মসৃণ। পরাগধানী প্রায় আড়াই সেন্টিমিটার লম্বা। প্রস্ফুটনকাল প্রায় বর্ষব্যাপ্ত। ফল লম্বাটে, আগা চোখা, পরিপক্ব হলে আপনাআপনিই ফেটে যায়। ভেতরটা মসৃণ ও কোমল তুলায় পূর্ণ।


title: মোরগ লড়াই (দ্ব্যর্থতা নিরসন)

text: মোরগ লড়াই বলতে নিচের বিষয়গুলো নির্দেশ করতে পারেঃ


title: মোরগ লড়াই (গ্রামীণ খেলা)

text: মোরগ লড়াই বাংলাদেশ ও ভারতবর্ষের পশ্চিমবঙ্গে বিভিন্ন বিদ্যালয়ের বার্ষিক ক্রিড়া প্রতিযোগিতায় এই খেলা আয়োজন করা হয়ে থাকে। এটি সাধারনত ছেলেদের খেলা। গ্রামাঞ্চলের ছেলেদের কাছে এটি অতন্ত্য জনপ্রিয় একটি খেলা।


title: মোরগ লড়াই (গ্রামীণ খেলা)

text: মোরগ লড়াই খেলায় একদল ছেলে গোল হয়ে একপায়ে দাড়িয়ে থাকে। দুই হাত দিয়ে অপর পা পিছনে ভাজ করে রাখতে হয়। রেফারি যখন বাশিঁতে ফুঁ দেন তখনই খেলোয়াড়রা একে অপরকে ভাজ করা পা দিয়ে মারতে থাকে। কেউ পরে গেলে সে বাতিল বলে গণ্য হয়। এভাবে শেষ পর্যন্ত তিনজন থাকে। তাদের মধ্য থেকে প্রথম, দ্বিতীয় ও তৃতীয় নির্ধারন করা হয়।


title: বন বিড়াল

text: বন বিড়াল বা জংলীবিড়াল ("Felis chaus"), আরোও পরিচিত খাগড়া বিড়াল ও জলাভূমির বিড়াল, মাঝারি আকারের একটি বিড়াল, যা এশিয়ার দক্ষিণ চীন, মধ্য, দক্ষিণ-পূর্ব এশিয়া, পশ্চিমে নীল নদ উপত্যকায় দেখতে পাওয়া যায়। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।


title: বন বিড়াল

text: বন বিড়াল CITES Appendix II এর তালিকাভুক্ত। জংলীবিড়াল শিকার বাংলাদেশ, চীন, ভারত, ইসরায়েল, মায়ানমার, পাকিস্তান, তাজিকিস্তান, থাইল্যান্ড, এবং তুরস্কে নিষিদ্ধ, কিন্তু ভুটান, জর্জিয়া, লাওস, লেবানন, মায়ানমার, নেপাল, শ্রীলঙ্কা ও ভিয়েতনামের মধ্যে সুরক্ষিত এলাকার বাইরে আইনি সুরক্ষা নেই।


title: দ্য টাইমস দে আর আ-চেঞ্জিং'

text: দ্য টাইমস দে আর আ-চেঞ্জিং আমেরিকান গীতিকার ও গায়ক বব ডিলানের তৃতীয় অ্যালবাম। অ্যালবামটি জানুয়ারি, ১৯৬৪ সালে কলম্বিয়া রেকর্ডস কর্তৃক প্রকাশিত হয়। এই অ্যালবামের প্রথম গানটি ব্যপক জনপ্রিয়তা অর্জন করে। একই সাথে এটি বব ডিলানের প্রথম মৌলিক গানের অ্যালবাম। এই অ্যালবামের গানগুলো সামাজিক আন্দোলনে ব্যাপক প্রভাব ফেলে।


title: দ্য টাইমস দে আর আ-চেঞ্জিং'

text: এই অ্যালবামের সবকটি গানই লিখেছেন বব ডিলান।


title: বাংলাদেশ জাতীয় মহিলা ফুটবল দল

text: বাংলাদেশ মহিলা জাতীয় ফুটবল দল বাংলাদেশের মহিলা ন্যাশনাল এসোসিয়েশন ফুটবল দল। যা মহিলা ফুটবল কমিটির তত্ত্বাবধানে বাংলাদেশ ফুটবল ফেডারেশন দ্বারা নিয়ন্ত্রিত হয়। ২৯শে জানুয়ারি এই দলটি সর্বপ্রথম নেপালের বিপক্ষে ম্যাচ খেলে।


title: ২০১৩ পাকিস্তান ক্রিকেট দলের আয়ারল্যান্ড সফর

text: পাকিস্তান ক্রিকেট দল ২৩ মে থেকে ২৬ মে ২০১৩ তারিখ পর্যন্ত আয়ারল্যান্ড সফর করে। এই সফরে ১ম আন্তর্জাতিক ম্যাচটি টাই হয় এবং দ্বিতীয় ম্যাচটি পাকিস্তান ২ উইকেটে জয়ী হয়।


title: দিলীপ চক্রবর্তী

text: দিলীপ চক্রবর্তী (জন্ম মে ২২, ১৯৬৭ - মৃত্যু সেপ্টেম্বর ১৭, ২০১২) একাধারে মঞ্চ, টেলিভিশন এবং চলচ্চিত্রের একজন বাংলাদেশী মেধাবী অভিনেতা ছিলেন, যিনি মঞ্চের দর্শকদের কাছে একলব্য হিসেবেই সর্বাধিক পরিচিত ছিলেন।


title: দিলীপ চক্রবর্তী

text: দিলীপ চক্রবর্তীর জন্ম ১৯৬৭ সালের ২২ শে মে দীঘিলিয়া, টাংগাইল তাঁর মামাবাড়িতে । তাঁর পৈতৃক নিবাস টাঙ্গাইল জেলার মির্জাপুর থানার নগরভাদ গ্রামে। বাবা সুধীর চক্রবর্তী একজন উদার ও শিল্পমনা ব্রাক্ষণ পুরোহিত ছিলেন এবং মা বেলা চক্রবর্তী। তিনি পিতা মাতার প্রথম সন্তান। দিলীপ চক্রবর্তী কৌশরেই তাঁর মাকে হারান । মাত্র ৪০ বছর বয়সে মা বেলা চক্রবর্তী জরায়ু ক্যান্সারে আক্রান্ত হয়ে স্বামী, ১৬ বছরের ছেলে দিলীপ এবং ৬ বছরের মেয়ে শিবানীকে রেখে মারা যান । আর শুরু হয় দিলীপ চক্রবর্তীর কঠিন জীবন সংগ্রাম । সাংস্কৃতিক আবহে জন্ম নেয়া দিলীপ চক্রবর্তী শৈশব থেকেই যুক্ত ছিলেন লোকনাটক আর যাত্রাপালার সাথে।


title: দিলীপ চক্রবর্তী

text:
১৯৮৯ সালে "বিরসাকাব্য" নাটকে অভিনয়ের মাধ্যমে মঞ্চকর্মী হিসেবে দেশ নাটকে যুক্ত হন দিলীপ চক্রবর্তী । দিলীপ চক্রবর্তী অভিনীত উল্ল্যেখযোগ্য মঞ্চনাটকগুলো হলো "নিত্যুপুরাণ", "দর্পণে শরৎশশী", 'বিরসাকাব্য' ও "অরক্ষিতা"। টেলিভিশন মাধ্যমেও ছিল তার সবলীল পদচারণা। আফসানা মিমির "পৌষ ফাগুনের পালা", মেজবাউর রহমান সুমনের "দখিনের জানালার খোলা আলো আসে ফিরে যায়", দীপংকর দীপনের "আশা টকিজ ও টেম্পু", মাসুদ হাসান মাসুদের "ধুলোর মানুষ, মানুষের ঘ্রাণ", শিহাব শাহিনের "মামুলি একটি মানুষ" সহ বহু নাটকে তিনি তার অভিনয় প্রতিভার সাক্ষর রেখে গেছেন।
দিলীপ চক্রবর্তী চলচ্চিত্রেও তাঁর অভিনয় যাত্রা শুরু করেছিলেন যার মধ্যে উল্লেখযোগ্য হলো নোমন রবিনের পরিচালনায় "কমন জেন্ডার" এবং বেলাল আহমেদের "অনিশ্চিত যাত্রা"। অভিনয়ের পাশাপাশি টেলিভিশন এর জন্য কিছু নাটকও লিখেছিলেন এই প্রতিভাবান ক্ষণজন্মা অভিনেতা। তাঁর লেখা উল্লেখযোগ্য নাটকগুলোর মধ্যে রয়েছে "একাকিত্ব", "মানুষ", "মাইক মাস্টার", ও "সন্দেহ"।
মঞ্চ নাটকে তার অভিনীত 'নিত্যপুরান' নাটকের 'একলব্য' চরিত্রটি দরুন জনপ্রিয়তা পেয়েছিল। অনবদ্য অভিনয়ের মাধ্যমে চরিত্রটি পরিপূর্ণভাবে দিলীপ চক্রবর্তী ফুটিয়ে তুলেছিলেন। নাটকটির ৮৬টি প্রদর্শনীর পর মঞ্চায়ন স্থগিত করা হয়। ২০০১ সালের ১৪ জানুয়ারি মহিলা সমিতি মঞ্চে নাটকটির প্রথম প্রদর্শনী হয়।
'নিত্যপুরাণ'র পর দেশ নাটকের হয়ে তিনি 'অরক্ষিতা' নাটকেও অভিনয় করেছিলেন। এটি লিখেছেন মাহবুব লিলেন আর নির্দেশনা দিয়েছিলেন ইশরাত নিশাত। নাটকের 'শুক্রাচার্য' চরিত্রে অভিনয় করেছিলেন দিলীপ চক্রবর্তী। শুক্রাচার্য চরিত্রটি ছিল মহাভারতের একটি চরিত্র। এ চরিত্রটিতেও তিনি ছিলেন সফল। ২০০১ সালের পর দিলীপ চক্রবর্তীকে দলের নতুন কোনো নাটকে দেখা যায়নি। তবে ওই সময় তিনি দলের পুরনো প্রযোজনা 'বিরসা কাব্য' ও 'দর্পণে শরৎশশী' নাটকে অভিনয় করেছিলেন।


title: দিলীপ চক্রবর্তী

text: দিলীপ চক্রবর্তী ২০০৫ সালে তনুশ্রী পদক অর্জন করেন ।


title: তড়িৎ ঋণাত্মকতা

text:
তড়িৎ ঋণাত্মকতা () প্রতীক χ , হল এমন একটি রাসায়নিক ধর্ম যা কোন পরমাণু বা অন্য কোন রাসায়নিক সত্ত্বার ইলেকট্রন বা ইলেকট্রন ঘনত্বকে নিজের দিকে আকর্ষন করার জন্য প্রকাশ করে।
তড়িৎ ঋণাত্মকতা, পরমাণুর পারমানবিক সংখ্যা, কেন্দ্র থেকে যোজন ইলেকট্রনের দুরত্ব ইত্যাদীর উপর নির্ভর করে।
তড়িৎ ঋণাত্মকতার মান যত বেশি হয় কোন রাসায়নিক সত্ত্বার (পরমাণু, অণু বা মূলক) নিজের দিকে ইলেকট্রন ঘনত্বকে টেনে নেয়ার ক্ষমতা ততই বৃদ্ধি পায়।
এটি ১৯৩২ সালে সর্বপ্রথম লিনাস পাউলি, যোজনী বন্ধন মতবাদের সম্প্রসারণের উদ্দেশ্যে প্রস্তাব করেন। ফ্লোরিন সবচেয়ে বেশি তড়িৎ ঋণাত্মক মৌল। ঋণাত্মকতা 4.0
তড়িৎ ঋণাত্মকতার ক্রম F>O>N,Cl>Br>I,C>H


title: তড়িৎ ঋণাত্মকতা

text:
এই ধর্মটির উপর পদার্থে অন্যান্য অনেকগুলো বৈশিষ্টের আন্তঃসম্পর্ক দেখা যায়।
যেমন, কোন যৌগে সমযোজী বন্ধনে আবদ্ধ দুটি পরমাণুর মধ্যে তড়িত্ִ ঋনাত্বকতার পার্থক্য যত বেশি হয়, ঐ যৌগের সমযোজী বৈশিষ্টসমূহ আদর্শ আচরন থেকে তত বেশি বিচ্চুত হতে দেখা যায়।


title: কাসুবির সমাধি

text: কাসুবির সমাধি, উগান্ডার রাজধানী কাম্পালায় অবস্থিত বুগান্ডার চার জন ‘কাবাকা’র (রাজা) সমাধিক্ষেত্র ও ইউনেস্কোর তালিকাভুক্ত বিশ্ব ঐতিহ্যবাহী স্থান।


title: কাসুবির সমাধি

text: ১৬ মার্চ, ২০১০ সালের এক ভয়াবহ অগ্নিকাণ্ডে সেখানকার কিছু প্রধান ভবন প্রায় সম্পূর্ন ধংস্ব হয়ে যায় যা এখনো তদন্ত করা হচ্ছে। বুগান্ডা রাজ্য তাদের রাজাদের সমাধিস্থল পূননির্মাণ করেছিল এবং বর্তমানে উগান্ডা সরকার ও ইউনেস্কো সমাধিস্থলটি রক্ষায় ২০১৩ সালের ১ মার্চ একটি চুক্তি সাক্ষর করে।


title: কাসুবির সমাধি

text: কাসুবি হিলের রাজাদের সমাধি, সিকাবাকার সমাধি নামেও পরিচিত। কেন্দ্র ভাগের এই সমাধিক্ষেত্রটি ১৮৮১ সালে নির্মাণ করা হয়। সমাধিক্ষেত্র নিয়ে পুরু এলাকাটি অনেক ভবন নিয়ে গঠিত। এখানে বুগান্ডার চার জন ‘কাবাকা’র (রাজা) সমাধিক্ষেত্র আছে যেগুলো খড় ও কাঠ দিয়ে নির্মিত। বুগান্ডার জনগনের কাছে এই জায়গা ধর্মীয় ও রাজনৈতিক গুরুত্ব বহন করে। ২০০১ সালে ইউনেস্কো সমাধিক্ষেত্রটি বিশ্ব ঐতিহ্যবাহী স্থান হিসেবে ঘোষণা করে।


title: কাসুবির সমাধি

text: এখানে যে চারজন কাবাকাসের সমাধি তারা হলেন :


title: কাসুবির সমাধি

text: ১৬ মার্চ, ২০১০ সালে স্থানীয় সময় রাত ৮.৩০ মিনিটে কাসুবির সমাধিক্ষেত্রটি আগুন লেগে ক্ষতিগ্রস্থ হয়। আগুন লাগার কারণ এখনো জানা যায়নি। বুগান্ডা রাজ্য সরকার এই ঘটনা তদন্তের জন্য পুলিসের পাশাপাশি একটি স্বাধীন তদন্ত দল গঠনের ঘোষণা দিয়েছিল। আগুন লাগার পরদিন ১৭ মার্চ বুগান্ডার প্রধানমন্ত্রী জন বস্কো ওয়ালোসিম্বাই বলেন,


title: কাসুবির সমাধি

text: আগুনে সমাধিস্থলের ভেতরের সমাধির কোন ক্ষতি হয়নি। বুগান্ডা রাজ্য প্রশাসন এটি পুনরায় পূননির্মাণের ঘোষণা দিয়েছিলেন। এরপর তদন্ত দল উগান্ডা সরকারের কাছে একটি তদন্ত প্রতিবেদন দিয়েছিল যদিও এটা জনগণের কাছে এখনো প্রকাশ করা হয়নি। ডিসেম্বর ২০১২ তে বৈদেশিক সহয়তায় এটি ফূনর্গঠনের কাজ শুরু হয় যেখানে বুগান্ডা সরকারের সেনাবাহিনী নিরাপত্তার দ্বায়িত্ব পালন ও কাজ তদারক করে।


title: লোপামুদ্রা (প্রজাপতি)

text: লোপামুদ্রা (ইংরেজিঃ Red-base Jezebel) মাঝারি আকারের কালো, হলুদ, সাদা ও লাল রঙে মোড়ানো পিয়েরিডি পরিবারের এক প্রজাতির প্রজাপতি। লোপামুদ্রা সাধারনত দক্ষিণ এশিয়া ও দক্ষিণ-পূর্ব এশিয়ার দেশসমূহে দেখা যায়। এই প্রজাপতির বৈজ্ঞানিক নাম "Delias pasithoe" বা "Delias aglaia aglaia"।


title: লোপামুদ্রা (প্রজাপতি)

text:
প্রসারিত অবস্থায় লোপামুদ্রার ডানার আকার ৬৮-৮৪ মিলিমিটার দৈর্ঘের হয়।
ভারতে প্রাপ্ত লোপামুদ্রা এর উপপ্রজাতি হল-
সাধারণত এই জাতীয় প্রজাপতিটি পূর্ব হিমালয়, নেপাল থেকে মায়ানমার, থাইল্যান্ড, মালয়েশিয়া সর্বত্র দেখা যায়। হিমালয়ের ৫০০০ ফুট অবধি এদের পাওয়া যায়। সাধারনত জঙ্গলে এই প্রজাতির প্রজাপতি বেশি দেখা যায়। বাংলাদেশের সিলেট, চট্টগ্রাম ও গাজীপুরের শালবনে এদের দেখা পাওয়া যায়।


title: লোপামুদ্রা (প্রজাপতি)

text: পুরুষ ও স্ত্রী উভয় লোপামুদ্রারই পেছনের ডানার মাঝের ও কিনারার কোষগুলো উজ্জ্বল হলুদ রঙের হলেও ডানার তলার বা গোড়ার দিকের কোষগুলো টকটকে লাল হয়। এদের শুঁড়, মাথা, বুক ও পেটের ওপরটা কালো এবং পেটের পাশ ও নিচটা ধূসর-সাদা।


title: লোপামুদ্রা (প্রজাপতি)

text: পুরুষ লোপামুদ্রা মাঝারি আকারের সামনের ডানার ভিত্তি বা তলার রং কালো হয়।


title: লোপামুদ্রা (প্রজাপতি)

text: স্ত্রী লোপামুদ্রার সামনের ডানার ভিত্তি বা তলার রং সাধারনত বাদামি-কালো হয়। এছাড়া এদের ডানা প্রসারিত হলে ৬৯-৯২ মিলিমিটার পর্যন্ত লম্বা হয়। স্ত্রী লোপামুদ্রা জানুয়ারি থেকে মার্চে উজ্জ্বল হলুদ উপবৃত্তাকার ১০-২০ টি ডিম দেয়। এরা সাধারনত গাছের পাতায় ডিম দেয়। ডিম ফুটে লালচে-বাদামি শূককীট বের হয়। শূককীটের দেহের প্রতিটি খণ্ড বরাবর সমান্তরাল হলুদ ব্যান্ড রয়েছে, যাতে শক্ত চুল থাকে। বাইরের দিকের চুলগুলো কালো ও ভেতরের দিকেরগুলো হলুদ।


title: ব্রডকম

text: ব্রডকমের পণ্যের মধ্যে রয়েছে ইথারনেট এবং ওয়্যারলেস ল্যান, ক্যাবল মডেম, ডিএসএল, সার্ভার, হোম নেটওয়ার্কিং ডিভাইস এবং সেলুলার ফোনের প্রসেসর আইসি। এই কোম্পানি ব্লুটুথ, ওয়াই-ফাই ট্রান্সসিভার এর জন্যও আইসি নির্মাণ করে। এর ক্রেতাদের মধ্যে রয়েছে অ্যাপল কম্পিউটার, হিলেট প্যাকার্ড, মোটোরোলা, আইবিএম, ডেল, লেনোভো, লিঙ্কসিস, লজিটেক, নিন্টেন্ডো, নোকিয়া সিমেন্স নেটওয়ার্কস এবং সিসকো সিস্টেমস।


title: ন্যান্সি ওয়েক

text: ন্যান্সি গ্রেস অগাস্টা ওয়েক (জন্মঃ ৩০ আগস্ট, ১৯১২; মৃত্যুঃ ৭ আগস্ট, ২০১১) একজন ব্রিটিশ এজেন্ট হিসেবে দ্বিতীয় বিশ্বযুদ্ধের শেষের দিকে কাজ করেছেন। দ্বিতীয় বিশ্বযুদ্ধের সময় তিনি ফ্রান্স রেজিসটেন্সের গেরিলা বাহিনী মাকিস এর একজন নেতৃস্থানীয় এজেন্ট ছিলেন এবং যুদ্ধে একজন নিবেদিত প্রান সৈনিক হিসেবে পরিচিত ছিলেন। ১৯৪০ সালে জার্মানি ফ্রান্স আক্রমণ করলে তিনি ফ্রান্স রেজিসটেন্সের বার্তাবাহক হিসেবে কাজ করেন ও পরে ক্যাপ্টেন অইয়ান গ্যারোর নেতৃত্বাধীন গেরিলা বাহিনীতে যোগ দেন। ১৯৪২ সালের পর গেস্টাপো বাহিনীর মোস্ট ওয়ান্টেড তালিকায় শীর্ষ ব্যক্তি ছিলেন ন্যান্সি ওয়েক এবং তখন তার মাথার দাম ঘোষণা করা হয় ৫ মিলিয়ন ফ্রাঙ্ক।


title: ন্যান্সি ওয়েক

text: ইংল্যান্ডে পৌঁছার পর তিনি ইংল্যান্ডের বিশেষ অপারেশনস এক্সিকিউটিভে যোগ দেন। ট্রোনকাইস জঙ্গলে ক্যাপ্টেন হেনরি টার্দিভাদের নেতৃত্তাধীন মাকিস গেরিলাদের সাথে লন্ডনের যোগাযোগ স্থাপনের জন্য তাকে ২৯-৩০ এপ্রিল, ১৯৪৪ সালের রাতে আভারজিনে প্যারাশূট দিয়ে নামানো হয়। ১৯৪৪ সালের এপ্রিল মাস থেকে ফ্রান্সের স্বাধীনতা লাভ পর্যন্ত তার সাত হাজার ফ্রান্স রেজিসটেন্সের গেরিলা সেনা অপর দিকে বাইশ হাজার জার্মান সেনার সঙ্গে যুদ্ধ হয়। তাতে ১৪০০ জার্মান সেনা নিহত হয়। অপর দিকে মাত্র ১০০ জন রেজিসটেন্সের গেরিলা সেনা নিহত হয়।


title: ন্যান্সি ওয়েক

text: ন্যান্সি ওয়েক রোজনিথ, ওয়েলিংটন, নিউজিল্যান্ড ১৯১২ সালে জন্মগ্রহন করেন। ছয় ভাইবোনের মধ্যে ওয়েক ছিলেন সবার ছোট। ১৯১৪ সালে তাঁর পরিবার অস্ট্রেলিয়ার সিডনিতে চলে যান এবং উত্তর সিডনিতে বসবাস শুরু করেন। এর কিছুদিন পর ন্যান্সিদের বাবা চার্লস অগাস্টাস ওয়েক সন্তানদের লালনপালনের দ্বায়িত্ব ন্যান্সির মায়ের (এলা ওয়েক; ১৮৭৪-১৯৬৮) কাছে দিয়ে নিউজিল্যান্ড ফিরে যান।


title: ন্যান্সি ওয়েক

text: সিডনিতে ন্যান্সি ওয়েক উত্তর সিডনি হাউসহোল্ড আর্টস স্কুলে ভর্তি হন। কিন্তু ১৬ বছর বয়সে তিনি বাড়ি থেকে চলে গিয়ে সিডনিতে পরিষেবিকা হিসেবে কাজ শুরু করেন। ২০ বছর বয়সে এক কাকিমার কাছ থেকে £২০০ নিয়ে তিনি নিউ ইয়র্ক চলে যান। এরপর সেখান থেকে লন্ডন গিয়ে সাংবাদিকতার উপর প্রশিক্ষন গ্রহণ করেন। ১৯৩০ সালে তিনি প্যারিসে সাংবাদিক হিসেবে কাজ শুরু করেন ও তারপর হেয়ারেস্ট পত্রিকায় ইউরোপীয়ান প্রতিবেদক হিসেবে কাজ করেন। ইউরোপে কাজ করার সময় ওয়েক ১৯৩৩ সালে ভিয়েনায় হিটলারের একটি সাক্ষাৎকার নিয়েছিলেন। প্রতিবেদন তৈরির স্বার্থে তাকে নাজি বাহিনীর কাছাকাছি থাকার সুযোগ দেওয়া হয়েছিল। ভিয়েনার রাস্তায় তিনি হিটলারের গেস্টাপো বাহিনীর হাতে অনেক ইহুদিকে প্রহীত হতে দেখেছেন।


title: ন্যান্সি ওয়েক

text: ১৯৩৭ সালে ওয়েকের সাথে হেনরি এডমন্ড ফিওকা (১৮৯৮-১৯৪৩) নামে একজন ধনী ফ্রেঞ্চ শিল্পপতির সাক্ষাত হয়। ৩০ নভেম্বর, ১৯৩৯ সালে ওয়েক তাঁকে বিয়ে করেন। জার্মান বাহিনী ফ্রান্স আক্রমণ করার পূর্ব পর্যন্ত তারা মার্সিলিতে বসবাস করতেন।


title: ন্যান্সি ওয়েক

text: ১৯৪০ সালে জার্মান বাহিনী বেলজিয়াম, নেদারল্যান্ড ও ফ্রান্স আক্রমণ করলে ওয়েকের স্বামী যুদ্ধে চলে যান। ওয়েক তখন অ্যাম্বুলেন্স চালক হিসেবে কাজ করেন। তখন থেকেই ওয়েক ফ্রান্সে আহত ব্রিটিশ সৈন্যদের গোপনে পরিবহনের কাজ শুরু করেন। এই পরিবহন কাজ করতে করতেই তার সাথে বেলজিয়াম সেনাবাহিনীর ডাক্তার এবং এস্কেপ লাইনে বিখ্যাত এজেন্ট আলবার্ট গুয়েরিজের যোগাযোগ হয়। যুদ্ধের প্রথম তিন বছর তিনি যুদ্ধাহতদের সেবা শুশ্রূষা করতেন, তাদের পালাতে সাহায্য করতেন ও বার্তাবাহকের কাজ করতেন। তিনি সৈন্যদের বিভিন্ন ধরনের নকল কাগজপত্র যেমন পাসপোর্ট, ভিসা, পরিচয় পত্র ইত্যাদি তৈরি করে দিতেন।অতঃপর তিনি ফ্রান্স রেসিস্টেন্স ও পরে আইয়ান গ্যারোর এস্কেপ নেটওয়ার্কে যোগ দেন।


title: ন্যান্সি ওয়েক

text: জার্মানির গেস্টাপো বাহিনীর অন্যতম দুশ্চিন্তার কারণ হয়ে দেখা দেন ওয়েক। ১৯৪২ সালের নভেম্বরে অপারেশন টর্চ শুরু হলে জার্মান বাহিনী অনেক গুরুত্তপূর্ন কাগজপত্র পান। এতে ওয়েকের জীবন আরো বিপদজ্জনক হয়ে উঠে। জার্মানিরা তাকে “সাদা ইঁদুর(White Mouse)” বলে ডাকত। ১৯৪৩ সালে গেস্টাপো তার মাথার দাম ঘোষণা করে পাঁচ মিলিয়ন ফ্র্যাঙ্ক। যদিও তারা তখনো এই “সাদা ইঁদুর(White Mouse)” সম্বন্ধে বিশেষ কিছুই জানত না । রেসিস্টেন্সের সৈন্যরাও তাঁর ব্যাপারে সতর্কতা অবলম্বন করত কারণ তারা জানত গেস্টাপো বাহিনী ওয়েকের টেলিফোন ও মেইল টেপ করছে। জার্মানিদের একজন সার্জেন্ট হ্যারোল নামে ইংরেজ স্পাই ছিল যার কাছ থেকেও তারা ওয়েক সম্পর্কে তথ্য পেয়েছিল। যখন তার নিজের দলের লোকেরা তার সাথে প্রতারনা করল তখন ওয়েক মার্সিলিতে তার স্বামীর কাছে ফিরে আসার সিদ্ধান্ত নিয়েছিল। ১৯৪৩ সালের মে মাসে গেস্টাপো তার পিছু নেয় ও ওয়েক পালিয়ে ফ্রান্স থেকে স্পেন চলে আসে কিন্তু তার স্বামী পরে গেস্টাপো বাহিনীর হাতে গ্রেফতার হন ও তাকে নির্যাতন করে হত্যা করা হয়। এজন্য ওয়েক সবসময় নিজেকে দোষ দিতেন। তিনি বলতেন, তার কারণেই তার স্বামী খুন হয়েছে। তার সাথে দেখা না করলেই তার স্বামী বেঁচে যেতেন।


title: ন্যান্সি ওয়েক

text: ন্যান্সি যুদ্ধের সময়কার তার কৌশল সম্পর্কে বলেন,


title: ন্যান্সি ওয়েক

text: এদিকে ন্যান্সিকে ধরার জন্য যখন জার্মানরা ফাঁদ পাততে থাকে তখন এক ব্রিটিশ এজেন্ট ন্যান্সিকে সতর্ক করে দেয়। ন্যান্সি পালানোর সময় পাইরিনির রেল স্টেশনে জার্মানদের হাতে ধরা পরেন, তার আগে তাকে গুলি করা হয়েছিল এবং তাকে টওলাউস পুলিস স্টেশনে নিয়ে যাওয়া হয়। তাকে চারদিন বন্দি করে রাখা হয়েছিল। এরপর ন্যান্সি ছাড়া পাওয়ার পর স্পেন হয়ে লন্ডন চলে আসেন।


title: ন্যান্সি ওয়েক

text: ব্রিটেনে পৌঁছার পর তিনি স্পেশাল অপারেশনস এক্সিকিউভে (এসওই) যোগ দেন। ট্রেনিং এর সময় তিনি ছিলেন অত্যন্ত মেধাবী ও গুলি চালনায় দক্ষ। ওয়েক ফ্রান্সের মাকিস গ্রুপের জন্য সৈন্য সংগ্রহ করেন ও মাকিস গ্রপকে ৭,৫০০ সৈনের একটি শক্তিশালী গ্রুপে পরিনত করেন। এছাড়াও তিনি জার্মান রসদ সংগ্রহের স্থল ও কন্টাক্লনের স্থানীয় গেস্টাপো হেডকোয়ার্টারে হামলার নেতৃত্ব দেন। একদিন ওয়েক দেখতে পায় তার সাথের অন্য সকল পুরুষ সৈন্যরা একটি নারী জার্মান গোয়েন্দাকে ঘিরে আছে কিন্তু তারা তাকে ঠান্ডা মাথায় হত্যা করতে পারছেনা কিন্তু ওয়েক করেছিল। পরে সে বলেছিল এ ঘটনার জন্য সে মোটেও অনুতপ্ত নয় কারণ সেটি ছিল যুদ্ধের সময়।


title: ন্যান্সি ওয়েক

text: ১৯৪৪ সালের এপ্রিল থেকে ফ্রান্সের স্বাধীনতার পূর্ব পর্যন্ত তারা ৭০০০+ জন প্রায় ২২,০০০ এসএস সৈন্যদের সাথে যুদ্ধ করেন যার মধ্যে ১,৪০০ জন আহত হয় তাদের মধ্যে মাত্র ১০০ জন ছিল তারা নিজেরা। তার সাথে যুদ্ধ করা ফ্রান্স কম্পানিয়নের হেনরি টারডিভাট বলেন, একটি অপারেশনে এক এসএস সৈন্যকে এলার্ম বাজানো থেকে বিরত রাখতে ওয়েক তাকে খালি হাতে খুন করেছিলেন। ১৯৯০ সালের পর তাকে একটি টেলিভিশনে সাক্ষাতকারে জিঞ্গাস করা হলে তিনি বলেন তাকে এসওইতে ট্রেনিং এর সময় জুডো শেখানো হয়েছিল এবং আমি নিয়মিত চর্চা করতাম কিন্তু জীবনে মাত্র এই একবারই ব্যবহার করেছি। তিনি আরো বলেন, গার্ড মরার পর আমি অবাক হয়ে যাই আমার জুডো কাজ করছে দেখে।


title: ন্যান্সি ওয়েক

text: একটি অপারেশনে ওয়েক ৫০০ মাইলের (৮০০ কিমি) বেশি সাইকেল চালিয়ে এক এলাকা থেকে অন্য এলাকায় গিয়েছিলেন যেখানে পথিমধ্যে তাকে কিছু জার্মান চেকপোস্ট পার হতে হয়েছিল। মাকিস দলের উপর একবার জার্মানরা হামলা করলে তার দলের কমান্ডার মৃত্যুবরণ করলে তিনি আরো দুইজন আমেরিকান সৈন্যের সাথে মিলে নেতৃত্ব দেন এবং এরপর আর কোন ক্ষতি হয়নি।


title: ন্যান্সি ওয়েক

text: যুদ্ধের পরপরই ওয়েক অনেক পুরস্কারে ভূষিত হন। তার মধ্যে জর্জ মেডেল, যুক্তরাষ্ট্রের স্বাধীনতা পুরস্কার, মেদেলি দে লা রেসিস্টেন্স এবং তিনবার ক্রোইস ডি গ্যারে। যুদ্ধের পর তিনি ব্রিটিশ উড়োজাহাজ মন্ত্রনালয়ের ইন্টিলিজেন্স শাখায় প্যারিস ও প্রেগে কর্মরত ছিলেন।


title: ন্যান্সি ওয়েক

text: ওয়েক ১৯৪৯ ও ১৯৫১ সালের অস্ট্রেলিয়ার ফেডারেল নির্বাচনে লিবারেল প্রার্থী হয়ে অংশ নিয়ে হেরে যান। ১৯৫১ সালের নির্বাচনের পরপরই ওয়েক অস্ট্রেলিয়া থেকে উংল্যান্ড চলে আসেন। তিনি উড়োজাহাজ মন্ত্রনালয়ের ইন্টিলিজেন্স অফিসার হিসেবে কর্মরত থাকা অবস্থায় ১৯৫৭ সালের ডিসেম্বরে আরএএফ অফিসার জন ফরোয়ার্ডকে বিয়ে করেন। বিয়ের পরই তিনি চাকরী থেকে পদত্যাগ করেন। ১৯৬০ সালের পর তারা আবার অস্ট্রেলিয়া চলে যান এবং সিডনি থেকে ১৯৬৬ সালের ফেডারেল নির্বাচনে লিবারেল পার্টির প্রার্থী হিসেবে নির্বাচন করেন। কিন্তু তিনি পুনরায় নির্বাচনে হেরে যান। ১৯৮৫ সালের দিকে ওয়েক ও জন সিডনি থেকে পোর্ট ম্যাকুয়ারিতে চলে আসেন।


title: ন্যান্সি ওয়েক

text:
১৯৮৫ সালে ওয়েক তার আত্মজীবনী মূলক বই “দ্য হুয়াইট মাউস” প্রকাশ করেন। বইটি সর্বাধিক বিক্রিত বইয়ের তালিকায় স্থান পায় এবং অসংখ্যবার পূনমুদ্রন হয়েছিল।
৪০ বছর দাম্পত্য জীবন পার করার পর তার স্বামী জন ১৯ আগস্ট, ১৯৯৭ সালে পোর্ট ম্যাকোয়ারিতে মৃত্যুবরণ করেন। এই দম্পত্যির কোন সন্তান নেই।


title: ন্যান্সি ওয়েক

text: ২০০১ সালে ওয়েক শেষবারের মত অস্ট্রেলিয়া ছেড়ে অভিবাসি হিসেবে লন্ডন চলে যান। তিনি সেখানে যুদ্ধের সময় সাবেক ব্রিটিশ-আমেরিকান সৈন্যদের ক্লাব বলে পরিচিত বর্তমান স্টেফোর্ড হোটেলে অবস্থান করেন। তিনি তার ৯০তম জন্মদিন এই হোটেলেই পালন করেন। হোটেল মালিক যিনি পূর্বে মার্সিলিতে রেসিস্টেন্সের হয়ে কাজ করত তিনি তার প্রায় সব খরচ দিয়ে দিতেন। ২০০৩ সালে তিনি রিচমন্ড, লন্ডনে কাজ করতে অক্ষম সাবেক রয়াল স্টার প্রাপ্ত নারী ও পুরুষের আশ্রয়কেন্দ্রে চরে আসেন এবং মৃত্যুর পূর্ব পর্যন্ত এখানেই ছিলেন।


title: ন্যান্সি ওয়েক

text:
ওয়েক ১৯৭০ সালে ক্যাভালিয়ার (নাইট) অফ দ্য লিজি’য়ন অফ অনার লাভ করেন এবং অফিসার অফ দ্য লিজি”য়ন অনার লাভ করেন ১৯৮৮ সালে।
প্রথম দিকে ওয়েক অস্ট্রেলিয়া সরকারের কাছ থেকে কোন পুরস্কার গ্রহণ করতে আপত্তি জানান। কিন্তু ফেব্রুয়ারি, ২০০৪ সালে তিনি কম্পেনিয়ন অফ দ্য অর্ডর অফ অস্ট্রেলিয়া গ্রহন করেন।
২০০৬ সালের এপ্রিলে ওয়েক রয়াল নিউজিল্যান্ড রিটার্ন্ড এন্ড সার্ভিসেস অ্যাসোসিয়েশনের পক্ষ থেকে সর্ব শ্রেষ্ঠ সম্মান “আরএসএ স্বর্ণ ব্যাজ লাভ করেন। ওয়েকের সকল মেডেল ক্যাবেরার যুদ্ধস্মৃতি যাদুঘর দ্বিতীয় বিশ্বযুদ্ধ গ্যালারিতে সাজানো আছে।
এছাড়া “মিলেটারি অফিসার” ২০১২ এর একটি নিবন্ধে তাকে নিয়ে লেখা হয়।


title: ন্যান্সি ওয়েক

text: ন্যন্সি ওয়েক ৭ আগস্ট, ২০১১ সালে লন্ডনে মৃত্যুবরন করেন। তাঁর ইচ্ছানুসারে দেহ ভস্ম ফ্রান্সের ভেরনেক্স গ্রামে যথাযথ সম্মানে উড়িয়ে দেওয়া হয়।


title: জাতীয় মহিলা ফুটবল দলের তালিকা

text: এটি এসোসিয়েশন ফুটবলের মহিলা জাতীয় এসোসিয়েশন ফুটবল দলের একটি আংশিক তালিকা।


title: ইয়েরাওয়াড়া কেন্দ্রীয় কারাগার

text: ইয়েরাওয়াড়া কেন্দ্রীয় কারাগার মহারাষ্ট্রের পুনের ইয়েরাওয়াড়াতে অবস্থিত সর্বোচ্চ নিরাপত্তা বেষ্ঠিত একটি কারাগার। এটি মহারাষ্ট্রের সবচেয়ে বড় এবং একই সাথে দক্ষিণ এশিয়ার অন্যতম বড় কারাগার। ২০০৫ সালের হিসাব অনুসারে এই কারাগারে ৩৬০০ বন্দি রয়েছে। অনেক বিখ্যাত ব্যক্তি এই কারাগারে ছিলেন। ভারতের স্বাধীনতা অন্দোলনের সময় ১৯৩০ এর পর ও ১৯৪০ সালের পর মহাত্মা গান্ধীকে এই কারাগারে রাখা হয়েছিল।


title: ইয়েরাওয়াড়া কেন্দ্রীয় কারাগার

text: ইয়েরাওয়াড়া কেন্দ্রীয় কারাগারের আয়তন ৫১২ একর ও ৩৬,০০ জন এর উপর বন্দি নিয়ে এটি দক্ষিণ এশিয়ার অন্যতম বৃহত্তম কারাগার। এই কারাগারের প্রধান বন্দিশালা চারটি বড় দেওয়াল বেষ্ঠিত ও পুলিশ ক্যাম্প এবং বিভিন্ন নিরাপত্তার চাদরে ঢাকা। সাধারণত উচ্চ পর্যায়ের বন্দিদের এই কারাগারে রাখা হয়। কিন্তু ২০০৩ সালের মহারাষ্ট্রের মানবাধিকার কমিশনের এক প্রতিবেদনে এই কারাগারকে ঘনবসতিপূর্ন ও জীবনযাত্রার মানের দিক থেকে নিম্ন বলে উল্লেখ করা হয়।


title: ইয়েরাওয়াড়া কেন্দ্রীয় কারাগার

text: মহাত্মা গান্ধী ভারতের স্বাধীনতা আন্দোলনের সময় বেশ কয়েকবার এই কারাগারে ছিলেন। এরমধ্যে উল্লেখযোগ্য ১৯৩২ সালে ও ১৯৪২ সালে অসহযোগ অন্দোলনের সময়। তিনি সেখানে অন্য আরো আন্দোলনকারীদের সাথে ছিলেন। ১৯৩২ সালের ২৪ সেপ্টেম্বর তাকে এই কারাগারে রাখা হয় এবং ১৯৩৩ সালের মে মাসে তিনি মুক্তি পান। ১৯৯৮ সালে সামাজিক আন্দোলনকর্মী অন্না হজারেকে এই কারাগারে রাখা হয়েছিল। বলিউড চলচ্চিত্র তারকা সঞ্জয় দত্ত ২০০৭ সাল থেকে পরবর্তী দেড় বছর এই কারাগারে ছিলেন এবং ২০১৩ সালের ২২ মে তাকে পুনরায় তিন বছরের জন্য এই কারাগারে স্থানান্তর করা হয়।


title: ইয়েরাওয়াড়া কেন্দ্রীয় কারাগার

text: এছাড়া অনেক কুখ্যাত কয়েদিকে এই কারাগারে রাখা হয়েছে। তাদের মধ্যে, আব্দুল করিম তেলজি, সাবেক মাফিয়া ডন অরুন গাউলি যিনি বর্তমানে এই কারাগারে একটি হত্যা মামলায় যাবজ্জজীবন সাজা ভোগ করছেন। ২৬/১১ মুম্বাইয়ের সন্ত্রাসী হামলার একমাত্র আসামী আজমল কাসাবকে ২০০৮ সাল থেকে এই কারাগারে রাখা হয়েছিল ও ২০১২ সালের ২১ নভেম্বর তাকে এখানেই ফাঁসিতে ঝুলানো হয় এবং এখানেই কবর দেওয়া হয়।


title: হাশিমা দ্বীপ

text: হাশিমা দ্বীপ বা গানাকানজিমা (端島 বা 軍艦島) জাপানের নাগাসাকি থেকে ১৫ কিলোমিটার (৯ মাইল) দূরে অবস্থিত একসময়ের ঘনবসতিপূর্ণ অঞ্চল কিন্তু বর্তমানে জনশূন্য। বিশ্বের ৫০৫টি জনমানবহীন দ্বীপের মধ্যে হাশিমা দ্বীপ অন্যতম।


title: হাশিমা দ্বীপ

text: ১৮৮৭ থেকে ১৯৭৪ সাল পর্যন্ত হাশিমা দ্বীপটি ছিল ঘনবসতিপূর্ন এবং এখানে প্রচুর কয়লা খনি থাকায় অনেক শীল্প কারখানা গড়ে উঠেছিল। দ্বীপটির চারপাশে প্রচুর ভবন ও এর চারদিকে দেওয়ালের বেষ্ঠনী আছে। ১৮৯০ সালে এখানে শিল্প-কারখানা গড়ে উঠতে শুরু করে। ১৯১৬ সালে এখানে জাপানের সবচেয়ে বড় কনক্রিট ৯ স্টোরেজ ভবন গড়ে উঠে। এই ভবনটি টাইফুনের হাত থেকে বাঁচার জন্য তৈরি করা হয়েছিল। ১৯৫৯ সালে ১৬ একর আয়তনের এই দ্বীপটির জনসংখ্যা পৌঁছায় ৫২৫৯ জনে। এখানে জনসংখ্যার ঘনত্ব ছিল প্রতি বর্গ কি.মি. এ ৮৩,৫০০ জন। ১৯৬০ সালে হাশিমা ছিল পৃথিবীর সবচেয়ে ঘনত্বপূর্ণ শহরগুলোর একটি।


title: হাশিমা দ্বীপ

text: ১৯৬০ সালের পর থেকে জাপান তথা সমগ্র বিশ্বে কয়লার পরিবর্তে তেলের ব্যবহার শুরু হলে হাশিমা তথা সারা বিশ্বে কয়লার ব্যবহার কমে যায়। ফলে ধীরে ধীরে এখানকার কয়লা উত্তলনকারী কম্পানীগুলো বন্ধ হয়ে যায়। ১৯৭৪ সালে নাগাসাকি কর্তৃপক্ষ অনুষ্ঠানিক ভাবে খনিগুলো বন্ধ করে দেয়। এরপর থেকে এখন পর্যন্ত দ্বীপটি জনশূন্য অবস্থায় আছে। এজন্য এ দ্বীপকে অনেকে ভূতুরে দ্বীপও বলে থাকে। এভাবে ৩৫ বছর বন্ধ থাকার পর দ্বীপটি পুনরায় পর্যটকদের জন্য খুলে দেওয়া হয়।


title: টোপাভাতি

text: টোপাভাতি বাংলাদেশের গ্রামাঞ্চলের মেয়েদের কাছে অত্যন্ত জনপ্রিয় একটি খেলা। সাধারনত শিশুরা এই খেলা খেলে থাকে। টোপা মানে হাঁড়ি বা রান্না করার বাসন এবং ভাতি হলো ভাত রান্না করা। এজন্য রান্না করার এ খেলাকে টোপাভাতি বলা হয়।


title: টোপাভাতি

text: প্রথমে শিশুরা পাটকাঠি বা বাঁশের কঞ্চি দিয়ে ছোট ঘর তৈরি করে। এরপর এর উপরে গাছের পাতা, কলা পাতা অথবা পলিথিন দিয়ে ছাউনি দেয়। প্রথমে একজনকে কাছেই কোথাও কাল্পনিক বাজারে পাঠানো হয়। সে বাজার থেকে বিভিন্ন কাল্পনিক জিনিসপত্র বাজার করে আনে। সাধারনত গাছের পাতা তরকারি হিসেবে, বালু ভাত হিসেবে বাজার থেকে নিয়ে আসে। বাজার করার সময় কাঁঠাল গাছের পাতা টাকা হিসেবে ক্যাবহার করা হয়। এরপর একজন সেসব জিনিসপত্র রান্না করে সবাইকে খেতে দেয়। শিশুরা রান্নার জন্য সাধারনত খেলনা হাড়ি-পাতিল ব্যবহার করে। খাওয়ার সময় থাল হিসেবেও গাছের পাতা ব্যবহার করে থাকে। এই খেলার মধ্যে গ্রাম বাংলার পারিবারিক আবহ ফুটে উঠে।


title: মাইক হেসন

text: মাইকেল জেমস হেসন (; জন্ম: ৩০ অক্টোবর, ১৯৭৪) ওতাগোর ডুনেডিনে জন্মগ্রহণকারী নিউজিল্যান্ড জাতীয় ক্রিকেট দলের বর্তমান প্রধান কোচ। এরপূর্বে তিনি কেনিয়া এবং ওতাগো দলের কোচ ছিলেন। এছাড়াও তিনি আর্জেন্টিনা জাতীয় ক্রিকেট দলের কোচের দায়িত্ব পালন করেছেন। ২০ জুলাই, ২০১২ তারিখে নিউজিল্যান্ডের প্রধান কোচ হিসেবে মনোনীত হয়ে বিশ্বকাপ ক্রিকেট প্রতিযোগিতা পর্যন্ত চুক্তিবদ্ধ হন মাইক হেসন। এরপর দলের ইংল্যান্ড ও শ্রীলঙ্কা সফর পর্যন্ত তার মেয়াদ বর্ধিত হতে পারে বলে ধারণা করা হচ্ছে। এ নিয়োগের পূর্বে কেনিয়ার ক্রিকেট কোচের দায়িত্ব পালনকালে নিরাপত্তাজনিত কারণে পদত্যাগ করেন। অদ্যাবধি আধুনিক যুগে নিউজিল্যান্ডের কোচ হিসেবে তাঁর কোচের পরিসংখ্যান অন্য যে-কোন নিউজিল্যান্ডীয় কোচের তুলনায় সবচেয়ে খারাপ।


title: মাইক হেসন

text: রস টেলরের অধিনায়কত্ব নিয়ে তিনি ভীষণ বিতর্কে জড়িয়ে পড়েন। তার মতে, টেলরকে ব্রেন্ডন ম্যাককুলামের কাঁধে দলের দায়িত্ব দেয়া উচিত। জানা যায় যে, ব্রেন্ডন ম্যাককুলাম হেসনের ঘনিষ্ঠতম বন্ধু। হেসনের সমালোচনা ও নিউজিল্যান্ড ক্রিকেটের সাথে টেলরের তিক্ততাপূর্ণ সম্পর্কের জন্য শ্রীলঙ্কার বিপক্ষে অনুষ্ঠিত ১ম টেস্টের চারদিন পূর্বে দলের দায়িত্ব থেকে অব্যহতি দেয়া হয়েছিল। কিন্তু দ্বিতীয় টেস্টে টেলরের ম্যান অব দ্য ম্যাচ প্রাপ্তির ফলে নিউজিল্যান্ড শ্রীলঙ্কার বিরুদ্ধে ঐতিহাসিক বিজয় লাভ করে। এরপর টেলরকে অধিনায়কত্বের জন্য অনুরোধ জানানো হলেও তিনি তা প্রত্যাখ্যান করেন।


title: আমন

text: আমন, ধানের একটি বহুল পরিচিত প্রজাতি।


title: আমন

text: বাংলাদেশের ধানের প্রজাতির মধ্যে আমন, অঞ্চল ও উৎপাদনের পরিমাণ নির্বিশেষে শীর্ষে অবস্থান করছে। এই ধান বোনো এবং রোপা হয় ডিসেম্বর থেকে জানুয়ারিতে। বাংলাদেশে নিম্নাঞ্চলে ফলানো বেশিরভাগ আমন ধানই ভাসমান জাতের, যার স্থানীয় নাম জলিধান বা পৌষধান। বাংলাদেশে এর প্রায় ২,০০০ কালটিভার (cultivar) বা জাত রয়েছে, এবং এশিয়া জুড়ে আছে ৬,০০০-এরও বেশি জাত। সবগুলোই অত্যন্ত আলোককাল-সংবেদী।


title: রাজকীয় সনদপ্রাপ্ত হিসাববিদ

text: রাজকীয় সনদপ্রাপ্ত হিসাববিদ বা চাটার্ড অ্যাকাউন্ট্যান্ট () ব্যবসার বিভিন্ন ক্ষেত্র যেমন হিসাব সংরক্ষণ, নিরীক্ষণ, অর্থায়ন, ব্যাবস্থাপনা এবং করসংক্রান্ত কাজ করে থাকেন। সনদপ্রাপ্ত হিসাববিদরা সচরাচর কোন হিসাবরক্ষণ প্রতিষ্ঠানে, সরকারী বা বেসরকারী প্রতিষ্ঠানে কিংবা কোন নিয়োগকর্তার পক্ষে সেবা প্রদান করেন। আবার কোন কোন সনদপ্রাপ্ত হিসাববিদ স্বাধীনভাবে কাজ করে থাকেন।


title: রাজকীয় সনদপ্রাপ্ত হিসাববিদ

text: সনদপ্রাপ্ত হিসাববিদদের সংগঠনের সদস্য হতে গেলে একজন প্রার্থীকে সংগঠনের নিয়ম অনুযায়ী কয়েকটি ধাপে সজ্জিত পরীক্ষায় উত্তীর্ণ হতে হয় এবং একই সাথে ৩ থেকে ৪ বছরের পেশাগত প্রশিক্ষণ গ্রহণ করতে হয়।


title: রাজকীয় সনদপ্রাপ্ত হিসাববিদ

text: রাজকীয় সনদপ্রাপ্ত হিসাববিদরাই সর্বপ্রথম পেশাজীবী যারা ১৮৫৪ সালে যুক্তরাজ্যে একটি পেশাজীবী সংগঠন তৈরী করেছিলেন। যুক্তরাজ্যের হিসাববিদদের এই পেশাজীবী সংগঠনটি হল "দি ইনিস্টিটিউট অফ চাটার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস"।


title: রাজকীয় সনদপ্রাপ্ত হিসাববিদ

text: ভারতে সর্বপ্রথম সনদপ্রাপ্ত হিসাববিদদের পেশাজীবী সংগঠন "দি ইনিস্টিটিউট অফ চাটার্ড অ্যাকাউনট্যান্টস অফ ইন্ডিয়া" (The Institute of Chartered Accountants of India) ১৯৪৯ সালে প্রতিষ্ঠিত হয়। বাংলাদেশে ১৯৭৩ সালে "দি ইনিস্টিটিউট অফ চাটার্ড অ্যাকাউন্ট্যান্টস অফ বাংলাদেশ" (ICAB) প্রতিষ্ঠিত হয়।


title: রাজকীয় সনদপ্রাপ্ত হিসাববিদ

text: মার্কিন যুক্তরাষ্ট্রে এরূপ সংস্থাটির নাম "আমেরিকান ইনিস্টিটিউট অফ সার্টিফাইড পাবলিক অ্যাকাউন্ট্যান্টস"। মার্কিনীদের দ্বারা স্বীকৃত হিসাববিদগণ "সনদপ্রাপ্ত সরকারী হিসাববিদ" তথা "সার্টিফাইট পাবলিক অ্যাকাউন্ট্যান্ট" উপাধি লাভ করেন।


title: এ.কে.এম. মাঈদুল ইসলাম

text: এ কে এম মাঈদুল ইসলাম (মে ২৯, ১৯৪০) বাংলাদেশের একজন রাজনীতিবিদ। তাঁর পিতা মরহুম আবুল কাসেম পাকিস্তান আন্দোলনের সক্রিয় নেতা ছিলেন। মজলুম জননেতা মওলানা আবদুল হামিদ খান ভাসানীর নির্দেশে তিনি পূর্ব পাকিস্তানে কেল্লা তৈরী করেন। তৎকালীন ভারতবর্ষে মুসলমানদের এটিই একমাত্র ব্রিটিশ বিরোধী সশস্ত্র সংগ্রামের কেল্লা ছিল। মরহুম আবুল কাসেম পরবর্তীকালে পাকিস্তান জাতীয় পরিষদের সদস্য নির্বাচিত হন এবং পরে ডেপুটি স্পীকার নির্বাচিত হন। মাঈদুল ইসলাম কুড়িগ্রাম-৩ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন।


title: এ.কে.এম. মাঈদুল ইসলাম

text: মাঈদুল ইসলাম ১৯৪০ সালের ২৯শে মে তৎকালীন রেওয়াজ অনুযায়ী আসামের কোকড়াডাঙ্গায় তার নানাবাড়ী সুখের চরে জন্মগ্রহণ করেন। প্রথমে তার ডাকনাম ছিল শ্রী বাবু মিঞা পরে এই নাম পরিবর্তন করে রাখা হয় মুকুল। তাঁর পিতা মরহুম আবুল কাসেম ছিলেন পাকিস্তান আন্দোলনের সক্রিয় নেতা, পাকিস্তান জাতীয় পরিষদের নির্বাচিত সদস্য এবং পাকিস্তান জাতীয় পরিষদের ডেপুটি স্পীকার।


title: এ.কে.এম. মাঈদুল ইসলাম

text: মাঈদুল ইসলাম উলিপুর প্রাইমারী স্কুলে লেখাপড়া করেন। তিনি উলিপুর মহারাণী স্বর্ণময়ী হাই স্কুলে পড়াশুনা করেন। তিনি তৎকালীন পশ্চিম পাকিস্তানের সারগোদা পাবলিক ইংলিশ মিডিয়াম স্কুলে পড়াশুনা করেন। পরে তিনি সেখান থেকে এসে কুমিল্লা জেলার মতলব উচ্চ বিদ্যালয় থেকে মেট্রিক পাশ করেন। জনাব মাঈদুল ইসলাম রাজশাহী সরকারী কলেজে অধ্যয়ন করেন। কলেজে অধ্যয়নকালে ছাত্র থাকাকালীন সক্রিয় রাজনীতির সাথে সংশ্লিষ্ট হন। রাজশাহী সরকারী কলেজে ছাত্র থাকাকালীন ১৯৬২ সালে আইয়ুব-বিরোধী আন্দোলনে যোগ দেন এবং কারাভোগ করেন। ১৯৬৩ সালে প্রেসিডেন্ট আইয়ুব খান রাজশাহীতে আসেন। ছাত্ররা তার গাড়ি আক্রমণ করে। সরকার আইয়ুব হত্যা মামলা রজু করা হয়। এর মধ্যে মাঈদুল ইসলামকেও আসামী করা হয়। পরে তিনি উক্ত মামলা থেকে অব্যাহতি পান। সরকার তাদের আটকাতে না পেরে শাস্তি মুলক ব্যবস্থা হিসেবে জনাব ইসলামের পড়ালেখা বন্ধ করে দেন। এমতবস্তাই জনাব ইসলাম সরকারের বিরুদ্ধে হাইকোর্টে রিট করেন এবং মামলায় জয়ী হয়ে সুনাম অর্জন করেন। করাচী বিশ্ববিদ্যালয় থেকে তিনি ইতিহাসে অনার্স করেন এবং ১৯৬৬ সালে রাষ্ট্রবিজ্ঞানে এম.এ. ডিগ্রী লাভ করেন।


title: এ.কে.এম. মাঈদুল ইসলাম

text: শিক্ষা জীবন শেষে মাঈদুল ইসলাম তাঁদের পারিবারিক ব্যবসা প্রতিষ্ঠান কাসেম গ্রুপ অব ইন্ডাস্ট্রিজ এ যোগদান করেন। তিনি ঢাকায় পর্যায়ক্রমে শিল্প প্রতিষ্ঠান, কলকারখানা গড়ে তুলে দেশের অর্থনীতি সমৃদ্ধকরণে গুরুত্বপূর্ণ ভূমিকা রাখেন।


title: এ.কে.এম. মাঈদুল ইসলাম

text: জিয়াউর রহমান এর আহ্বানে তিনি প্রত্যক্ষভাবে রাজনীতিতে এসে জাগো দলে যোগ দেন। তিনি রংপুর জেলার জাগো দলের আহ্বায়ক ছিলেন। মাঈদুল ইসলাম ১৯৭৯ সালে জিয়াউর রহমানের মন্ত্রীসভায় মন্ত্রী হিসেবে যোগদান করেন। তিনি জিয়াউর রহমানের খুব আস্থাভাজন ছিলেন। তাই জিয়াউর রহমান তাঁকে অনেক গুরুত্বপূর্ণ দায়িত্ব প্রদান করতেন। যদিও জনাব ইসলাম ছিলেন মন্ত্রী পরিষদের অন্যান্য সদস্যগণের সবার চেয়ে বয়সে ছোট। জিয়াউর রহমানের মৃত্যুর পর বিচারপতি আবদুস সাত্তার এর মন্ত্রীসভায়ও মন্ত্রী হিসেবে তাঁকে নিযুক্ত করা হয়। এ মন্ত্রীসভায় ডাক, তার ও টেলিযোগাযোগ মন্ত্রণালয় ছাড়াও নব-গঠিত জ্বালানী ও খনিজ সম্পদ মন্ত্রণালয়, বেসামরিক বিমান চলাচল ও পর্যটন মন্ত্রণালয়ের দায়িত্বও তাঁর উপর অর্পিত হয়। জনাব ইসলাম অত্যন্ত দক্ষতা, সততা ও সুনামের সাথে এসব মন্ত্রণালয়ের গুরুদায়িত্ব পালন করেছেন।


title: এ.কে.এম. মাঈদুল ইসলাম

text: জিয়াউর রহমানের মৃত্যুর পর মাঈদুল ইসলাম উদ্যোগ নিয়ে ব্যাপক আলোচনা করে বিএনপিকে শক্তিশালী করার চেষ্টা করেন। ১৯৮৪ সালের ১০ ই মে জনাব ইসলামের বাসায় বাংলাদেশ জাতীয়তাবাদী দল এর কাউন্সিল মিটিং বসে এবং বেগম খালেদা জিয়াকে ঐ সভায় দলের চেয়ারপারসন নির্বাচিত করা হয়। ৭ ই নভেম্বর সামরিক আইন ভঙ্গ করে বেগম জিয়ার সাথে বাইতুল মোকাররম যাওয়ার অপরাধে ৯ ই নভেম্বর তাকে ডিএফআই সেলে নিয়ে যাওয়া হয় এবং অমানুষিক নির্যাতন করা হয়। তিনি বিশেষ কারণে হুসাইন মুহাম্মদ এরশাদ এর মন্ত্রীসভায় যোগদান করেন এবং ১৯৮৫ সাল থেকে ১৯৯০ সাল পর্যন্ত সফলতার সাথে মন্ত্রী হিসেবে ভূমি মন্ত্রণালয়, নৌ-পরিবহন মন্ত্রণালয়, পাট মন্ত্রণালয়, বন ও পরিবেশ মন্ত্রণালয়ের দায়িত্ব পালন করেন। পরে সময়মত তিনি আবার নিজের গড়া দল বিএনপিতে চলে আসেন। জিয়াউর রহমানের প্রতিষ্ঠিত একমাত্র পত্রিকা দৈনিক দেশ বিশেষ করে বিএনপির মুখপাত্র হিসেবে কাজ করছিল। এজন্য তাকে সরকারের রোষানলে পরতে হয়েছিল । জাতীয় দূর্যোগে সবসময় জনগনের পাশে রয়েছেন জনাব মাঈদুল ইসলাম । তিনি ক্ষমতায় থেকে এবং ক্ষমতার বাইরে থেকেও এলাকার উন্নয়নের জন্য অসামান্য অবদান রেখে চলেছেন। খরা, বন্যা, মহামারী প্রভৃতি জাতীয় দুর্যোগের দিনগুলোতে মাঈদুল ইসলাম অসহায় মানুষের পাশে ছুটে গিয়েছেন, সম্ভাব্য সাহায্য ও সহযোগীতা প্রদান করেছেন, সাহস জুগিয়েছেন।


title: গ্যাংরিন

text: গ্যাংরিন একটি গুরুতর ও সম্ভাব্য প্রাণঘাতী অবস্থা সংঘটিত হয় শরীরের টিস্যু মারা গেলে। কোন আঘাত বা সংক্রমণের ফলে অথবা রক্ত সঞ্চালনের কোনো দীর্ঘস্থায়ী স্বাস্থ্য সমস্যা ভোগার ফলে এটি হতে পারে। গ্যাংরিন প্রাথমিক কারণ রক্ত সঞ্চালনের টিস্যুর কমে যাওয়া যেটি কোষের মৃত্যুর কারণ। ডায়াবেটিস ও দীর্ঘমেয়াদী ধূমপান গ্যাংরিনের ঝুঁকি বৃদ্ধি করে।


title: গ্যাংরিন

text: বিভিন্ন ধরণের গ্যাংরিন বিদ্যমান যেমন শুকনো গ্যাংরিন, ভিজা গ্যাংরিন, গ্যাস গ্যাংরিন, অভ্যন্তরীণ গ্যাংরিন এবং নেক্রোটাইজিং ফেসসিটিস। আক্রান্ত শরীরের চিকিত্সা গুলো হল অ্যান্টিবায়োটিক, রক্তনালী সার্জারি, ম্যাগগট থেরাপি বা হাইপারবারিক অক্সিজেন থেরাপি।


title: এটিঅ্যান্ডটি কর্পোরেশন

text: এটিঅ্যান্ডটি কর্পোরেশন মূলত আমেরিকান টেলিফোন অ্যান্ড টেলিগ্রাফ কোম্পানি একটি মার্কিন টেলিযোগাযোগ কোম্পানি যেটি ভোক্তা, ব্যবসায়িক প্রতিষ্ঠান ও সরকারি সংস্থাগুলোকে ভয়েস, ভিডিও, ডাটা সেবা প্রদান করে থাকে।


title: নোকিয়া সলিউশনস এবং নেটওয়ার্কস

text: নোকিয়া নেটওয়ার্কস একটি বহুজাতিক ডাটা নেটওয়ার্কিং এবং টেলিযোগাযোগ সরঞ্জাম কোম্পানি। ফিনল্যান্ডে এর সদর দপ্তর। এটি ফিনল্যান্ডের নোকিয়া এবং জার্মানির সিমেন্সের একট যৌথ উদ্যোগ। ১৫০টি দেশে এর কার্যক্রম চালু রয়েছে।


title: তৌহিদ আলী

text: শহীদ তৌহিদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: তৌহিদ আলী

text: তৌহিদ আলীর পৈতৃক বাড়ি সিলেট জেলার গোলাপগঞ্জ উপজেলার মুখিতলা গ্রামে। তিনি অবিবাহিত ছিলেন। তাঁর বাবার নাম মিছির আলী এবং মায়ের নাম মুল্লুকচান বিবি।


title: তৌহিদ আলী

text: তৌহিদ চাকরি করতেন পুলিশ বাহিনীতে। ১৯৭০ সালে যোগ দেন। সে সময়ে নবীন সদস্য হিসেবে কর্মরত ছিলেন রাজশাহী পুলিশ লাইনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে সাত নম্বর সেক্টরের লালগোলা সাব-সেক্টরে যুদ্ধ করেন।


title: তৌহিদ আলী

text:
চাঁপাইনবাবগঞ্জ জেলার অন্তর্গত রাধাকান্তপুর ছিল ভারত-বাংলাদেশ সীমান্তের কাছে। ১৯৭১ সালের মুক্তিযুদ্ধকালে রাধাকান্তপুরে ছিল পাকিস্তান সেনাবাহিনীর শক্ত এক ঘাঁটি। মুক্তিযোদ্ধারা কয়েকবার সেখানে আক্রমণ করেও সেখান থেকে পাকিস্তানিদের উচ্ছেদ করতে পারেননি। মুক্তিযুদ্ধের চূড়ান্ত পর্যায়ে ডিসেম্বর মাসের দ্বিতীয় সপ্তাহে তৌহিদ আলীসহ একদল মুক্তিযোদ্ধা পুনরায় সমবেত হন রাধাকান্তপুরের পাকিস্তানি সেনাঘাঁটির কাছে। তাঁরা ছিলেন কয়েকটি উপদলে (প্লাটুন) বিভক্ত। প্রত্যেক দলে ২৪-২৫ জন। তাদের সঙ্গে ছিলো রাইফেল, স্টেনগান আর গ্রেনেড। এবার তাঁদের লক্ষ্য ছিল আক্রমণ করে পাকিস্তান সেনাবাহিনীকে ঘাঁটি থেকে একেবারে উচ্ছেদ করা। তৌহিদ ও তাঁর সহযোদ্ধা এবং অন্যান্য উপদলের মুক্তিযোদ্ধারা একযোগে পাকিস্তানি ঘাঁটিতে আক্রমণ চালান। দুই পক্ষে তুমুল যুদ্ধ চলতে থাকে। পাকিস্তানি সেনারা মাটি কামড়ে ঘাঁটিতে পড়ে থাকায় কোনোভাবেই তাদের হটানো সম্ভব হচ্ছিল না। তখন মুক্তিবাহিনীকে যুদ্ধকৌশল পাল্টান এবং পাকিস্তানিদের সুরক্ষিত বাংকারে ঝটিকা আক্রমণের সিদ্ধান্ত নেন। এ জন্য মনোনীত হন তৌহিদসহ কয়েকজন মুক্তিযোদ্ধা। তাঁরা সহযোদ্ধাদের কাভারিং ফায়ারিংয়ের ছত্রচ্ছায়ায় প্রত্যেকে কয়েকটি গ্রেনেডসহ হামাগুড়ি দিয়ে এগিয়ে যান পাকিস্তানি বাংকার লক্ষ্য করে। তৌহিদ অত্যন্ত ক্ষিপ্রতার সঙ্গে এক বাংকারের কাছে পৌঁছেন এবং বাংকারে দুটি গ্রেনেড ছোড়েন। নিখুঁত নিশানায় তা ভেতরে পড়ে। বাংকার প্রায় ধ্বংস ও সেখান থেকে গোলাগুলি বন্ধ হয়ে যায়। এই সাফল্য ও জয়ে তিনি অভিভূত হয়ে পড়েন। অদম্য জয়ের নেশায় বাকি গ্রেনেডসহ আরেকটি বাংকারের দিকে এগিয়ে যান। কিন্তু পাকিস্তানিরা তাঁকে দেখে ফেলে এবং তাঁকে লক্ষ্য করে ব্যাপক গুলি শুরু করে।
অসংখ্য গুলি ছুটে আসে তৌহিদের দিকে। নিজেকে রক্ষা করতে পারেননি তিনি। কয়েকটি গুলি সরাসরি আঘাত করে তাঁর শরীরে। ঢলে পড়েন তিনি। শহীদ হন তিনি। এই যুদ্ধে শেষ পর্যন্ত মুক্তিযোদ্ধারাই জয়ী হন।


title: সেডলেক ওসারি

text: 'সেডলেক ওসারি ("কঙ্কালের গির্জা" নামেও পরিচিত) একটি ছোট রোমান ক্যাথোলিক গির্জা যা চেক প্রজাতন্ত্রেরে সেডলেকে অবস্থিত। গির্জাটি মৃত মানুষের কঙ্কাল দিয়ে সাজানো। এখানে প্রায় ৪০,০০০ থেকে ৭০,০০০ মানুষের কঙ্কাল দিয়ে শৈল্পীকভাবে সাজানো হয়েছে গির্জাটি। এই গির্জাটি চেক প্রজাতন্ত্রের অন্যতম পর্যটকদের আকর্ষনীয় স্থান। প্রতি বছর প্রায় ২০০,০০০ পর্যটক গির্জাটি দেখতে আসেন।


title: সেডলেক ওসারি

text: গির্জাটির অন্যতম আকর্ষন হলো এর কেন্দ্রে একটি বড় কঙ্কালের ঝাড়বাতি। আরো একটি আকর্ষনীয় কাজ হলো সোয়র্জনেবার্গের পরিবারের এর কুলচিহ্ন। এটিও কঙ্কাল দিয়ে নির্মীত।


title: সেডলেক ওসারি

text: ১২৭৮ সালে হেনরি নামে একজন মঠাধ্যক্ষকে বোহেমিয়ার রাজা আটাকোরা ২ জেরুজালেম পাঠান। তিনি সেখান থেকে ফিরে আসার সময় গলগোথার কিছু মাটি সঙ্গে করে নিয়ে এসে মঠের গোরস্তানের চারপাশে ছড়িয়ে দেন। এই খবর যখন লোকজন জেনে যায় তখন পুণ্য লাভের জন্য সবাই মরে যাওয়ার পর এখানে সমাহিত হওয়ার ইচ্ছা পোষণ করে এবং কিছুদিনের মধ্যেই ইউরোপজুড়ে সেলডেক হয়ে ওঠে একটি আকাক্সিক্ষত সমাধিক্ষেত্র। ১৪ শতাব্দীতে ব্ল্যাক ডেথের সময় এবং ১৫ শতাব্দীর প্রথম দিকে হাজাইট যুদ্ধের সময় হাজার হাজার লোককে এখানে সমাহিত করা হয়।


title: সেডলেক ওসারি

text: ১৪০০ সালের দিকে এই গির্জার ভিতরে একটি গোথিক গির্জা নির্মাণ করা হয় যেখানে অনেক লোককে সমাহিত করা হয়। তাই এটির পরিধি অত্যন্ত বেড়ে যায়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।


title: টিকেলের দামা

text: টিকেলের দামা (বৈজ্ঞানিক নাম:"Turdus unicolor") দাগি বুক ও হলদে ঠোঁটের বিরল ভূচর পরিযায়ী পাখি। এ পাখি সাধারণত শীতের আবাসে একা এবং প্রজনন মৌসুমে জোড়ায় অবস্থান করে। ভারতের হিমালয়ে এদের দেখতে পাওয়া যায়।


title: ব্রাজিলীয় জিউ-জিৎসু

text: ব্রাজিলীয় জিউ-জিৎসু (/ dʒu ː dʒɪtsu ː /, পর্তুগীজ: [ʒiw ʒitsu], [ʒu ʒitsu], [dʒiu dʒitsu]) ('বিজেজে', অথবা ব্রাজিলীয় জিউ-জিৎসু) একটি মার্শাল আর্ট, যুদ্ধ খেলা, এবং একটি স্ব-প্রতিরক্ষা সিস্টেম যেটি আঁকড়িয়ে ধরা এবং ভূমিতে লড়াইয়ের উপর গুরুত্ত্ব দেয়। ব্রাজিলীয় জিউ-জিৎসু জুডো থেকে এসেছে যার মাস্টার মিতসুয়ো মাএদা।


title: লর্ডস ক্রিকেট গ্রাউন্ড

text: লর্ডস ক্রিকেট গ্রাউন্ড () সচরাচর লর্ডস নামেই ক্রিকেট বিশ্বে সমধিক পরিচিত। লন্ডনের সেন্ট জন’স উড এলাকায় অবস্থিত একটি আন্তর্জাতিক মানের ক্রিকেট মাঠ। মাঠটি যুক্তরাজ্যের সর্ববৃহৎ ক্রিকেট মাঠ; এর পরের অবস্থানেই রয়েছে এজবাস্টন। মেরিলেবোন ক্রিকেট ক্লাব বা এমসিসি’র স্বত্ত্বাধিকারী ও মাঠের প্রতিষ্ঠাতা টমাস লর্ডের নামানুসারে এ মাঠের নামকরণ করা হয়েছে। মিডলসেক্স কাউন্টি ক্রিকেট ক্লাব, ইংল্যান্ড এবং ওয়েলস ক্রিকেট বোর্ড (ইসিবি), ইউরোপীয় ক্রিকেট কাউন্সিলের (ইসিসি) সদর দফতর এখানেই অবস্থিত। আগস্ট, ২০০৫ সাল পর্যন্ত আন্তর্জাতিক ক্রিকেট কাউন্সিলের (আইসিসি) সদর দফতর এখানে ছিল। বৈশ্বিকভাবে লর্ডসকে "ক্রিকেটের আবাসভূমি" নামে আখ্যায়িত করা হয়ে থাকে। এছাড়াও, বিশ্বের প্রাচীনতম ক্রীড়া যাদুঘরের কেন্দ্রস্থল এটি। বিশ্বকাপ ক্রিকেটের ১০টি ফাইনাল খেলা পৃথবীর বিভিন্ন দেশের সাতটি মাঠে অনুষ্ঠিত হয়েছে। তন্মধ্যে, লর্ডস ক্রিকেট গ্রাউন্ড একমাত্র স্টেডিয়াম হিসেবে ১৯৭৫, ১৯৭৯, ১৯৮৩ ও ১৯৯৯ - চারবার ফাইনাল খেলা আয়োজন করেছে।


title: লর্ডস ক্রিকেট গ্রাউন্ড

text: বর্তমানের লর্ডস মাঠটি তার প্রকৃত অবস্থানে নেই। ১৭৮৭ থেকে ১৮১৪ সালের মধ্যে লর্ড কর্তৃক প্রতিষ্ঠিত তিনটি মাঠের মধ্যে তৃতীয় হিসেবে এ মাঠটি বিবেচিত হয়ে আসছে। প্রথম মাঠ লর্ডস ওল্ড গ্রাউন্ড বর্তমানে ডরসেট স্কয়ার নামে পরিচিত। দ্বিতীয় মাঠ লর্ডস মিডল গ্রাউন্ড ১৮১১ থেকে ১৮১৩ সালের মধ্যে প্রতিষ্ঠিত যা রিজেন্ট’স ক্যানেলের জন্যে পরিত্যক্ত ঘোষণা করা হয়। বর্তমানের লর্ডস মাঠটি মিডল গ্রাউন্ডের উত্তর-পশ্চিমাংশের ২৫০ গজ দূরে অবস্থিত। বড় ধরনের উন্নয়ন কর্মকাণ্ড হিসেবে আসন সংখ্যা দশ হাজার বৃদ্ধিসহ আরও ভবন নির্মাণের পরিকল্পনাটি এমসিসি’র বিতর্কিত ভূমিকার জন্যে অদ্যাবধি অনুমোদিত হয়নি।


title: লর্ডস ক্রিকেট গ্রাউন্ড

text: ২২ জুন, ১৮১৪ সালে বর্তমান লর্ডস ক্রিকেট গ্রাউন্ডে প্রথম খেলা হয় মেরিলেবোন ক্রিকেট ক্লাব বনাম হার্টফোর্ডশায়্যারের মধ্যেকার ক্রিকেট খেলার মাধ্যমে।


title: লর্ডস ক্রিকেট গ্রাউন্ড

text:
বর্তমানে লর্ডসে নিম্নবর্ণিত স্ট্যান্ড রয়েছে:-
বিংশ শতাব্দীর শেষার্ধ্বে অধিকাংশ স্ট্যান্ডের পুণনির্মাণ করা হয়। ১৯৮৭ সালে নতুন মাউন্ড স্ট্যান্ড স্যার মাইকেল হপকিন্সের নকশায় তৈরী করা হয়। এরপর ১৯৯৬ সালে নিকোলাস গ্রিমশয়ের নকশায় গ্র্যান্ডস্ট্যান্ড নির্মাণ করা হয়। ১৯৯৮-৯৯ মৌসুমে ফিউচার সিস্টেমসের মাধ্যমে মিডিয়া সেন্টার গঠন করা হয়। পরবর্তীতে ১৯৯৯ সালে রয়্যাল ইনস্টিটিউট অব ব্রিটিশ আর্কিটেক্টস কর্তৃক ১৯৯৯ সালে মিডিয়া সেন্টারের নির্মাণশৈলীর জন্য স্টার্লিং পুরস্কার লাভ করে। বর্তমানে মাঠে সর্বোচ্চ ৩২,০০০ দর্শক ধারন করতে পারে। দক্ষিণ-পশ্চিম প্রান্তের পীচের নামকরণ করা হয়েছে প্যাভিলিয়ন এন্ড; যেখানে প্যাভিলিয়নের প্রধান সদস্যরা অবস্থান করেন। অন্যদিকে মিডিয়া সেন্টার বরাবর উত্তর-পূর্ব প্রান্তে নার্সারী এন্ড রয়েছে।


title: লর্ডস ক্রিকেট গ্রাউন্ড

text: ভিক্টোরিয়া যুগের স্থাপনা হিসেবে প্যাভিলিয়নসহ লং রুমটি ১৮৮৯-৯০ মৌসুমে স্থাপিত হয়। এটি বিখ্যাত স্থপতি টমাস ভেরিটি কর্তৃক নকশামাফিক তৈরী করা হয়েছে। ঐতিহাসিক স্থাপনাটি দ্বিতীয় স্তরের তালিকাভূক্ত ভবন হিসেবে ২০০৪-০৫ মৌসুমে পুণঃনির্মাণ পরিকল্পনায় আট মিলিয়ন পাউন্ড-স্টার্লিং বরাদ্দ করা হয়েছিল। প্রধানত এমসিসি’র সদস্যদের জন্য প্যাভিলিয়নটি তৈরী করা হয়েছে। ক্রিকেট খেলা দেখার জন্য আসন, লং রুম, লং রুম বার, বোলার্স বার, সদস্যদের জন্য দোকানপাট ইত্যাদি সুবিধাদি এখানে রয়েছে। মিডলসেক্সের খেলার সময় প্যাভিলিয়নটি ক্লাবের সদস্যদের জন্য উন্মুক্ত করা হয়। এছাড়াও, প্যাভিলিয়নে পোষাক বদলের জন্য ড্রেসিং রুম, খেলা দেখার জন্য খেলোয়াড়দের ছোট্ট বারান্দার ব্যবস্থা রাখা হয়েছে। দু’টো প্রধান ড্রেসিং বোর্ডে অনার্স বোর্ড আছে যাতে টেস্টে ব্যাটসম্যানদের সেঞ্চুরি ও ইনিংসে পাঁচ উইকেট এবং টেস্টে দশ উইকেট লাভকারী বোলারদের তালিকা উল্লেখ করা থাকে। একমাত্র ক্রিকেটার হিসেবে ৩১ জুলাই, ১৮৯৯ সালে মন্টি নোবেলের বলে প্যাভিলিয়নে বল ঢুকিয়েছেন আলবার্ট ট্রট।


title: লর্ডস ক্রিকেট গ্রাউন্ড

text: বর্তমান মাঠে ২০১৪ সালে দুইশত বছর উদযাপন করা হয়। এ উপলক্ষে ৫ জুলাই, ২০১৪ তারিখে মেরিলেবোন ক্রিকেট ক্লাব (এমসিসি) বনাম বহিঃবিশ্ব একাদশ দলের মধ্যকার ৫০ ওভারের লিস্ট এ ক্রিকেট খেলা অনুষ্ঠিত হয়। দল দুইটিতে যথাক্রমে শচীন তেন্ডুলকর ও শেন ওয়ার্ন অধিনায়কত্ব করেন। খেলায় অ্যারন ফিঞ্চের দায়িত্বশীল অপরাজিত ১৮১ রানের কল্যাণে মেরিলেবোন ক্রিকেট ক্লাব ৭ উইকেটের ব্যবধানে বহিঃবিশ্ব একাদশকে পরাজিত করে।


title: আব্দুল কাদের জিলানী

text: আব্দুল কাদের জিলানী হলেন ইসলাম ধর্মে অন্যতম প্রধান আধ্যাত্মিক ব্যক্তিত্ত্ব। তিনি ইসলামের অন্যতম প্রচারক হিসাবে সুবিদিত। সূফীরা তাকে 'বড়পীর হযরত আব্দুল কাদের জিলানী (রহঃ)' নামে ব্যক্ত করা হয়। আধ্যাত্মিকতায় উচ্চমার্গের জন্য "বড়পীর", ইরাকের অন্তর্গত 'জিলান' নামক স্থানে জন্মগ্রহণ করায় "জিলানী", সম্মানিত হিসাবে "আবু মোহাম্মদ মুহিউদ্দীন" প্রভৃতি উপাধি ও নামেও তাকে সম্বোধন করা হয়।


title: আব্দুল কাদের জিলানী

text: আব্দুল কাদের জিলানী (রহঃ) হিজরি ৪৭১ সনের রমজান মাসের ১ তারিখে বাগদাদ নগরের জিলান শহরে জন্ম গ্রহণ করেন। তার পিতার নাম আবু সালেহ মুছা জঙ্গী এবং মাতার নাম সাইয়েদা উম্মুল খায়ের ফাতেমা। তার মাতা ছিলেন হাসান ইবনে আলীর বংশধর।


title: আব্দুল কাদের জিলানী

text: শিক্ষা-দীক্ষায় পূর্ণতা অর্জনের পর তিনি নিজেকে পবিত্র ইসলাম ধর্ম প্রচারের কাজে নিয়োজিত করেন। বিভিন্ন মাহফিলে তিনি ইসলামের সুমহান আদর্শ যুক্তিপূর্ণ ভাষায় বর্ণনা করতেন। তার মহফিলে শুধু মুসলমান নয়, অনেক অমুসলিমও অংশগ্রহণ করতো। তার বক্তব্য শুনে অনেক অমুসলিম ইসলাম ধর্ম গ্রহণ করেছিলেন।


title: আব্দুল কাদের জিলানী

text: তিনি কাব্য, সাহিত্য, ইতিহাস, দর্শন, ভূগোল ইত্যাদি বিষয়ের পণ্ডিত ছিলেন। তার রচিত বহু গ্রন্থ রয়েছে। এসব গ্রন্থের মধ্যে ফতহুল গায়ের গুনিয়াতুত তালেবীন, ফতহুর রবযানী, কালীদায়ে গাওসিয়া উল্লেখযোগ্য।


title: আব্দুল কাদের জিলানী

text: হিজরী ৫৬১ সালের ১১ রবিউসসানী আব্দুল কাদের জিলানী (র.) পরলোক গমন করেন। তার বয়স হয়েছিল ৯১ বছর। তাঁর ওফাত দিবস সারা বিশ্বের সূফীরা প্রতি বছর অত্যন্ত গুরুত্বের সাথে পালন করে থাকেন এবং তার মৃত্যুবার্ষিকী ফাতেহা-ই-ইয়াজদাহাম হিসেবে পরিচিত।


title: আসাদ বিন হাফিজ

text: আসাদ বিন হাফিজ () (জন্ম: জানুয়ারী ১, ১৯৫৮) বাংলাদেশের একজন বিশিষ্ট কবি, প্রাবন্ধিক, গল্পকার এবং ছড়াকার হিসেবে পরিচিত। তিনি আদর্শিক দিক দিয়ে ফররুখ আহমদের অনুসারী। তাঁর সাহিত্যে বাংলার মুসলিম সমাজের পুনর্জাগরণ এবং বিপ্লবের অণুপ্রেরণা প্রকাশ পেয়েছে । আধুনিক বাংলা সাহিত্যের ইতিহাসে সৃজনশীলতার পাশাপাশি তিনি সাহিত্যে ইসলামী দৃষ্টিভঙ্গির ব্যবহারেও অত্যন্ত গুরুত্বপূর্ণ ভূমিকা পালন করেছেন। তার সাহিত্যে বিপ্লবী চিন্তা-চেতনারও প্রকাশ ঘটেছে। তিনি ইসলামী সাংস্কৃতিক আন্দোলনের সাথে জড়িত আছেন।


title: আসাদ বিন হাফিজ

text: আসাদ বিন হাফিজ ১৯৫৮ খ্রিস্টাব্দের ১লা জানুয়ারী গাজীপুর জেলার কালীগঞ্জ থানার অন্তর্গত বড়গাও গ্রামে জন্মগ্রহণ করেন। তার পিতা মুহাম্মদ হাফিজউদ্দীন মুন্সী এবং মাতা জুলেখা বেগম।


title: আসাদ বিন হাফিজ

text: কবি আসাদ বিন হাফিজ ১৯৮০ সালে ঢাকা বিশ্ববিদ্যালয় থেকে বাংলা সাহিত্যে স্নাতক(সম্মান) ডিগ্রী অর্জন করেন। এছাড়া তিনি ১৯৮৩ সালে একই প্রতিষ্ঠান থেকে বাংলা সাহিত্যে মাস্টার্স ডিগ্রী অর্জন করেন। শিক্ষাজীবন সমাপ্ত করে তিনি কর্মজীবনে প্রবেশ করেন। তিনি বর্তমানে 'প্রীতি প্রকাশন' নামের প্রকাশনা সংস্থাটি পরিচালনা করছেন।


title: আসাদ বিন হাফিজ

text: কবির সাহিত্য রচনার ভাষা অত্যন্ত সহজ-সরল, দুর্বোধ্যতামুক্ত। এ কবির কাব্যসৌধ গড়ে উঠেছে সুবোধ্যতার ভিতের ওপর। কবির শ্রেষ্ঠ রচনা হল ‘অনিবার্য বিপ্লবের ইশতেহার’। এই গ্রন্থে্র কবিতা ‘অনিবার্য বিপ্লবের ইশতেহার’ কবিতাটি সমগ্র বাংলা সাহিত্যের মধ্যেই একটি অন্যতম সেরা কবিতা। তিনি যে-সমাজের স্বপ্ন দেখেন তার অসাধারণ এক কাব্যিক রূপ দিয়েছেন এই কবিতায়। যা বাংলা সাহিত্যে আর কোনো কবির কলমে এ রকমভাবে ফুটে উঠেনি। তার এ কবিতার কয়েকটি চরণ-


title: আসাদ বিন হাফিজ

text:
উপরিউক্ত চরণগুলোতে কবির সাহিত্যিক দ্যোতনা প্রকাশ পেয়েছে। আবার কবির আদর্শের বিপ্লবের ব্যঞ্জনা ধ্বনিত হয়েছে নিম্নোক্ত চরণগুলোতে-
কবিতা, গল্প, প্রবন্ধ, শিশু সাহিত্য, গবেষণা, সম্পাদনা ইত্যাদি সাহিত্যের সব শাখাতেই কবি আসাদ বিন হাফিজ রেখেছেন তার অসামান্য প্রতিভার স্বাক্ষর। তিনি প্রায় ৮১টি গ্রন্থ প্রকাশ করেছেন।


title: আসাদ বিন হাফিজ

text: কবি আসাদ বিন হাফিজ তার বর্ণাঢ্য কর্ম ও সাহিত্যের স্বীকৃতিস্বরূপ অনেক পুরস্কার ও সম্মাননা পেয়েছেন।


title: ফিবা এশিয়া

text: ফিবা এশিয়া আন্তর্জাতিক বাস্কেটবল ফেডারেশনের (ফিবা) একটি এলাকা যার মধ্যে রয়েছে ৪৪টি এশীয় ফেডারেশন।


title: ফিবা এশিয়া

text: পূর্ব এশিয়া


title: ফিবা এশিয়া

text: উপসাগরীয়


title: ফিবা এশিয়া

text: মধ্য এশিয়া


title: ফিবা এশিয়া

text:
দক্ষিণ পূর্ব এশিয়া
পশ্চিম এশিয়া


title: ফিবা এশিয়া

text: বর্তমান অঞ্চল চ্যাম্পিয়ন।


title: মার্গারেট ক্যাম্বল গেইজ

text: মার্গারেট ক্যাম্বল গেইজ (১৭৩৪-১৮২৪) ছিলেন জেনারেল থমাস গেইজের স্ত্রী। থমাস গেইজ আমেরিকার স্বাধীনতা আন্দোলনের সময় ব্রিটিশ সেনাবাহিনীর প্রধান সেনা কর্মকতা ছিলেন। ক্যাম্বল স্বাধীনতা আন্দোলনের সময় তার স্বামীর বিরুদ্ধে গুপ্তচরাবৃত্তি করেছেন। কারণ তিনি জন্মসূত্রে ছিলেন আমেরিকান। তার জন্ম নিউ জার্সির নিউ বার্নসউইকে এবং তিনি পূর্ব বার্নসউইকে বসবাস করতেন।


title: মার্গারেট ক্যাম্বল গেইজ

text: ঐতিহাসিক গ্রন্থেমতে, বিশেস করে পাউল রিভের্টেসের দওয়া ভাষ্যমতে ক্যাম্বল মূলত স্বাধীনতা আন্দোলনের সময়কার প্রথম যুদ্ধ ল্যাজিংটন ও কনকর্ডের যুদ্ধের সময় তার স্বামীর বিভিন্ন তথ্য আমেরিকান ডাক্তার ও যুদ্ধের সময় আমেরিকার অন্যতম ভূমিকা পালনকারী জোসেফ ওয়ার্নারের কাছে দিয়েছিল। যদি তার এই গুপ্তচরাবৃত্তি সম্পর্কে কোন দালিলিক প্রমান নেই। ফিশার পাউল রিভের্টেসে লেখেন, এটা খুবই সম্ভব যে ক্যাম্বল ওয়ার্নারকে তথ্য সরবরাহ করছিলেন। এর ফলে তার স্বামী তাকে চার্মিং ন্যান্সি নামক জাহাজে উঠিয়ে উংল্যান্ড পাঠিয়ে দেন।


title: মার্গারেট ক্যাম্বল গেইজ

text:
মার্গারেট ক্যাম্বল ছিলেন নিউইয়র্কের মেয়র স্টিফেনাস ভ্যান কর্টল্যান্ডের নাতনী। তার বাবা পিটার ক্যাম্বল, যিনি নিউজার্সির একজন বড় ব্যবসায়ী ও রাজনীতিবিদ ছিলেন এবং তার মায়ের নাম গেরটার্ড বায়ার্ড। ১৭৫৮ সালের ৮ ডিসেম্বর তিনি থমাসকে বিয়ে করেন। তাদের আটটি সন্তান রয়েছে। তাদের প্রথম ছেলে ভিসকন্ট গেইজ ১৭৬১ সালে জন্মগ্রহন করে। তাদের মেয়ে ক্যার্লোটি মার্গারেট গেইজ, ব্রিটিশ অ্যাডমিরাল স্যার চার্লস ওগেলকে বিয়ে করেন।
ক্যাম্বলের ভাই স্টিফেন ক্যাম্বল আমেরিকার স্বাধীনতা আন্দোলনের সময় ব্রিটিশ সেনাবাহিনীর লেফটেনান্ট কর্ণেল ছিলেন।


title: অ্যালফ্রেড হিচকক

text: স্যার অ্যালফ্রেড যোসেফ হিচকক (জন্মঃ আগস্ট ১৩, ১৮৯৯; মৃত্যুঃ এপ্রিল ২৯, ১৯৮০) একজন ইংরেজ চলচ্চিত্র পরিচালক ও প্রযোজক ছিলেন। যুক্তরাজ্যের চলচ্চিত্র ইন্ড্রাস্টিতে তিনি নির্বাক ও সবাক দুইধরনের চলচ্চিত্র নির্মাণ করেই সাফল্য পেয়েছিলেন। তিনি ইংল্যান্ডের শ্রেষ্ঠ পরিচালক হিসেবে সাফল্য পাওয়ার পর ১৯৩৯ সালে তিনি ইংল্যান্ড থেকে হলিউডে চলে আসেন এবং তিনি ১৯৫৫ সালে যুক্তরাষ্ট্রের নাগরিকত্ব লাভ করেন।


title: অ্যালফ্রেড হিচকক

text: অ্যালফ্রেড হিচকক পঞ্চাশ বছরেরও বেশি সময় ধরে তার দীর্ঘ পরিচালনা জীবনে নিজের জন্য পরিচালনার সম্পূর্ণ স্বতন্ত্র ও জনপ্রিয় একটি ধারা তৈরি করেছেন যা এখন প্রায়শই 'হিচককিয়ান' নামে উল্লেখ করা হয়। উদ্বেগ, ভয়, কল্পনা অথবা সহানুভূতির অভিব্যক্তি বাড়িয়ে দিয়ে তিনি শটকে এমন ভাবে ফ্রেমবন্দি করতেন ও সম্পাদনা করতেন যা সম্পূর্ন ছবিকে এক অন্যন্য মাত্রায় উপস্থাপন করত। তার চলচ্চিত্রের অধিকাংশের কাহিনীতেই নারী চরিত্র পাওয়া যায় যারা পুলিশের কাছ থেকে সবসময় পালিয়ে থাকে। হিচককের বহু ছবির সমাপ্তি ঘটেছে মিশ্র ঘটনার মধ্য দিয়ে এবং রোমহর্ষক প্লটগুলো চিত্রায়িত হয়েছে ভায়োলেন্স, খুন এবং অপরাধের ঘটনা দিয়ে।


title: অ্যালফ্রেড হিচকক

text: অ্যালফ্রেড হিচকক ইংল্যান্ডের লন্ডনে এক রোমান ক্যাথলিক পরিবারে জন্মগ্রহণ করেন ১৮৯৯ সালের ১৩ আগস্ট। বাবা-মায়ের দ্বিতীয় পুত্র সন্তান ছিলেন তিনি । তার স্কুল এবং কলেজ ছিল জিসুইট ক্লাসিক স্কুল সেন্ট ইগনাতিয়াস কলেজ ও সালেসিয়ান কলেজ। তাঁর মা ও পিতামহী ছিল আইরিশ বংশভূত।


title: অ্যালফ্রেড হিচকক

text: প্রায় পাঁচ বছর বয়সে, তার বাবা তার খারাপ ব্যবহারের জন্যে নিকটবর্তী থানা পুলিশের কাছে প্রেরণ করেন তাকে পাঁচ মিনিট বন্দী করে রাখার জন্যে। আর অল্প বয়সের এরকম অদ্ভুত পরিস্থিতিই পরবর্তীকালে তার সিনেমাজুড়ে আতঙ্ক, সাসপেন্স এ ব্যাপারগুলোকে বেশি আনতে আগ্রহী করে তুলে।


title: অ্যালফ্রেড হিচকক

text: মাত্র ১৫ বছর বয়সে বাবাকে হারানোর পর তিনি লন্ডন কাউন্টি স্কুল অফ ইঞ্জিনিয়ারিং এন্ড নেভিগেশন এ যান সেন্ট ইগনাতিয়াস ছেড়ে। শিক্ষাজীবন শেষে তিনি ড্রাফটসম্যান এবং অ্যাডভারটাইজিং ডিজাইনার হিসেবে ক্যাবল কোম্পানি “হেনলি”তে কাজ করেন।


title: অ্যালফ্রেড হিচকক

text: ১৯১৯ সালে হেনলি টেলিগ্রাফ প্রতিষ্ঠিত হয় আর তার প্রথম সংকলনে প্রকাশিত হয় তার লেখা “গ্যাস” , যেখানে অল্পবয়সী এক নারীকে তার লেখা আবর্তিত হয় । তার পরবর্তী লেখার নাম ছিল “দ্য ওমেন পার্ট”, এটাও একই সালে প্রকাশিত হয় একই পত্রিকায়। এখানে একজন স্বামী ও তার স্ত্রীর মাঝে সাংঘর্ষিক জীবনের কথা ফুটে উঠে। এছাড়া “সরদিদ”, “এন্ড দেয়ার ওয়াজ নো রেইনবো” এর মত লেখাও তিনি লিখেছেন। তার সর্বশেষ লেখা ছিল “ফেডোরা” , যেখানে তিনি বলতে চেয়েছেন তার ভবিষ্যৎ স্ত্রী কেমন হবে তা নিয়ে।


title: অ্যালফ্রেড হিচকক

text: ১৯২০ সালের দিকে এসে অ্যালফ্রেড হিচকক আগ্রহী হয়ে উঠেন ফটোগ্রাফি এবং চলচ্চিত্রের প্রতি। তিনি লন্ডনে ফিল্ম প্রোডাক্টশনে কাজ করা শুরু করেন। “প্যারামাউন্ট পিকাঁচার”র লন্ডন শাখায় তিনি টাইটেল কার্ড ডিজাইনার হিসেবে কিছুদিন কাজ করেন। এরপর তিনি “ইসলিংটন স্টুডিও”তে কাজ করেন। এরপর টাইটেল কার্ড ডিজাইনার হিসেবে কাজ করতে করতে চিত্রপরিচালক তিনি আত্নপ্রকাশ করেন।


title: অ্যালফ্রেড হিচকক

text: ১৯২২ সালে “নাম্বার থার্টিন” নামে চলচ্চিত্রের কাজ শুরু করেন। কিন্তু তার জীবনের প্রথম চলচ্চিত্রটি অসম্পূর্ণই থেকে যায়। এরপর একের পর এক তিনি চলচ্চিত্র নির্মাণ করে যান। আর চলচ্চিত্রে তিনি ফুটিয়ে তুলতে থাকেন তার নান্দনিকতা । ১৯২২ থেকে ১৯৭৬ সাল পর্যন্ত তিনি একাধারে নির্মাণ করে যান বিভিন্ন চলচ্চিত্র । যাতে উঠে এসেছে সাসপেন্স , থ্রিলিং, রোমান্স। ১৯২৫ সালে তিনি নির্মাণ করেন “দ্য প্লেজার গার্ডেন” । এ চলচ্চিত্রটি ছিল ব্রিটিশ-জার্মান প্রোডাক্টশনের এবং চলচ্চিত্রটি দারুণ জনপ্রিয় হয় । এরপর হিচকককে আর তাকিয়ে থাকতে হয়না । এরপর তিনি বিভিন্ন প্রোডাক্টশনের ব্যানারে একের পর এক চলচ্চিত্র নির্মাণ করে যেতে থাকেন । ১৯২৭ সালে মুক্তি পায় তার চলচ্চিত্র “দ্য লডজার” । একই বছরের ডিসেম্বরে হিচকক বিয়ে করেন আলমা রিভিলিকে । “দ্য লেডি ভেনিশেস(১৯৩৮)” ও “জ্যামাইকা ইন(১৯৩৯) “ এর মত চলচ্চিত্র নির্মাণ এর পর তার খ্যাতি ছড়িয়ে পড়তে শুরু করে আমেরিকাতেও ।


title: অ্যালফ্রেড হিচকক

text: অ্যালফ্রেড হিচকক ১৯৪০ সালে পুরো পরিবার নিয়ে হলিউডে যান। শুরু হয় তার হলিউডে চলচ্চিত্র জীবন । ডেভিডও সেলযনিকের প্রযোজনায় চলচ্চিত্র “রেবেকা”। চলচ্চিত্রটি মুক্তি পায় ১৯৪০ সালে। রেবেকা তখন অস্কারের আসরে বছরের শ্রেষ্ঠ চলচ্চিত্র হিসেবে পুরস্কার লাভ করে। ১৯৪২ সালে “সাবতিউর” মুক্তির পায়। এরপর হলিউডে মুক্তি পায় একের পর এক ক্ল্যাসিক সব চলচ্চিত্র। এদের মধ্যে অন্যতম হচ্ছে, লাইফবোট (১৯৪৪), স্পেলবাউন্ড (১৯৪৫), নটোরিয়াস (১৯৪৬), রোপ (১৯৪৮), স্ট্রেন্জারস অন এ ট্রেইন (১৯৫১), ডায়াল এম ফর মার্ডার (১৯৫৪), ঐ একই বছর মুক্তি পায় আরেকটি বিখ্যাত চলচ্চিত্র রিয়ার উইন্ডো।


title: অ্যালফ্রেড হিচকক

text: ১৯৫৮ আর ১৯৫৯ সালে মুক্তি পায় দুইটি চলচ্চিত্র যথাক্রমে ভার্টিগো আর নর্থ বাই নর্থওয়েষ্ট। এরপর আসে সেই বিখ্যাত ১৯৬০ সাল। হিচককের ফিল্মোগ্রাফি ক্যারিয়ারের সবচেয়ে গুরুত্বপূর্ণ সময়। এসময় মুক্তি পাওয়া “সাইকো (১৯৬০)” চলচ্চিত্রটির ব্যবসায়িক সাফল্য আর দর্শকপ্রিয়তা ছিলো চলচ্চিত্র ইতিহাসের অন্যতম মাইলফলক। অতি সম্প্রতি হিচককের সাইকোর সিনেমা নির্মাণের ভিতরের কাহিনী নিয়ে নির্মিত হয়েছে ব্রিটিশ চলচ্চিত্র “হিচকক”, যেখানে অ্যান্থনি হপকিন্স অভিনয় করেছেন হিচককের চরিত্রে।


title: অ্যালফ্রেড হিচকক

text: সাইকোর পর ১৯৬৩ সালে মুক্তি পায় আরেক সাড়াজাগানো চলচ্চিত্র দ্যা বার্ডস। “ফ্যামিলি প্লট (১৯৭৬)” ছিলো তার পরিচালিত সর্বশেষ চলচ্চিত্র। হিচককের ফিল্মোগ্রাফিতে আরেকটি উজ্জ্বলতম অধ্যায় হয়ে আছে ১৯৫৫ সালে প্রচারিত অ্যালফ্রেড হিচকক প্রেজেন্টস। এটি ছিলো একটি টিভি শো, যার প্রতিটি পর্বের ব্যাপ্তিকাল ছিলো ২৫ মিনিট। ১৯৫৫ সাল থেকে শুরু হওয়া এই সিরিজটি চলে ১৯৬১ সাল পর্যন্ত।


title: অ্যালফ্রেড হিচকক

text: ১৯৭৯ সালের ৭ মার্চ অ্যালফ্রেড হিচকক আমেরিকান ফিল্ম ইন্সটিটিউট লাইফ এচিভমেন্ট অ্যাওয়ার্ড পান । অনুষ্ঠানে তিনি একটা কথাই বলেন আর তা হচ্ছে চারজন মানুষের কথা । তারা হচ্ছেন এডিটর , লেখক ,তার মেয়ে প্যাট এবং তার স্ত্রী আলমা রিভিলি । যাদের স্নেহ , ভালোবাসা ও উৎসাহ ছাড়া তিনি এতদূর আসতে পারতেননা ।


title: অ্যালফ্রেড হিচকক

text: “এন্টারটেইনমেন্ট উইকলি” ম্যাগাজিনে বিশ্বের সেরা একশত চলচ্চিত্রের মধ্যে তার চলচ্চিত্র “সাইকো”, “ভারটিগো”, “নর্থ বাই নর্থওয়েস্ট”, “নটোরিয়াস” স্থান পায় । এছাড়া ব্রিটেনের বিখ্যাত এম্পায়ার ম্যাগাজিনের “গ্রেটেস্ট ডিরেক্টরস এভার” তালিকায় দ্বিতীয় স্থান অর্জন করেন হিচকক। আমেরিকান ফিল্ম ইনস্টিটিউটের হান্ড্রেড মোস্ট হার্ট পাউন্ডিং মুভিজ তালিকায় ৯ টি সিনেমাই হিচককের। যার মধ্যে প্রথমস্থানটি অর্জন করেছে “সাইকো “।


title: অ্যালফ্রেড হিচকক

text: তিনি গোল্ডেন গ্লোব , সিনেমা জাম্পো অ্যাওয়ার্ড , লরিয়াল অ্যাওয়ার্ড , ডিরেক্টরস গিল্ড অফ আমেরিকা অ্যাওয়ার্ড ,আমেরিকান ফিল্ম ইন্সটিটিউট অ্যাওয়ার্ড , একাডেমী অ্যাওয়ার্ড এর সম্মাননা সহ অসংখ্য পুরস্কার পেয়েছেন ।


title: অ্যালফ্রেড হিচকক

text: ১৯৭৭ সাল থেকে মৃত্যুর আগ পর্যন্ত তিনি পরবর্তী প্রজন্মের লেখকদের সাথে “দ্য শর্ট নাইট” নিয়ে কাজ করেন যা তার মৃত্যুর পরে স্ক্রিনপ্লে হয়।


title: অ্যালফ্রেড হিচকক

text: ১৯৮০ সালের ২৯ এপ্রিল যুক্তরাষ্ট্রের কার্লিফোনিয়াতে তিনি ৮০ বছর বয়সে মৃত্যুবরণ করেন। মৃত্যুর কয়েক মাস আগে রাণী এলিজাবেথের কাছে তিনি নাইট উপাধি লাভ করেছিলেন।


title: অষ্টম হেনরি

text: অষ্টম হেনরি (জন্মঃ ২৮ জুন, ১৪৯১; মৃত্যুঃ ২৮ জানুয়ারি, ১৫৪৭) ২১ এপ্রিল, ১৫০৯ থেকে মৃত্যু পর্যন্ত ইংল্যান্ডের রাজা ছিলেন। হেনরি প্রথমে আয়ারল্যান্ডের লর্ড ও পরে আয়ারল্যান্ডের রাজা হিসেবে অধিষ্ঠিত হন। তিনি একই সাথে কিংডম অফ ফ্রান্সেরও রাজা ছিলেন। অষ্টম হেনরি তাদুর সাম্রাজ্যের দ্বিতীয় সর্বোচ্চ শাষক ছিলেন এবং তিনি তার পিতা সপ্তম হেনরির পর সিংহাসনে বসেন।


title: অষ্টম হেনরি

text: অষ্টম হেনরি ছয়টি বিয়ের জন্য ইতিহাসে খ্যাতি অর্জন করেন। এছাড়াও রোমান ক্যাথলিক গির্জা থেকে ইংল্যান্ডের গির্জাকে পৃথক করেও তিনি পরিচিতি লাভ করেন। তখন থেকেই ইংল্যান্ডে দুটি বিশ্বাসের সূচনা হয়। যাদের মধ্যে একদল ক্যাথোলিক গির্জার অন্তর্গত ও অপর দল ইংল্যান্ডের গির্জার অন্তর্গত। হেনরি ওয়ালস এক্ট ১৫৩৫ ও ১৫৪২ আইনের আওতায় ইংল্যান্ডে এবং ওয়ালস নীতিটি পরিচালনা করতেন।


title: ফুটবল ক্লাব বার্সেলোনার সমর্থক

text: ফুটবল ক্লাব বার্সেলোনা একটি কাতালান ফুটবল দল যা বার্সেলোনা শহরে অবস্থিত। ১৮৯৯ সালে জোয়ান গাম্পারের নেতৃত্বে একদল ইংরেজ, সুইস এবং স্থানীয় খেলোয়াড়দের নিয়ে ক্লাবটি গঠিত হয়। ১৯২৮ সালে, স্পেনের প্রথম সারির ফুটবল লীগ লা লিগা প্রতিষ্ঠার পর থেকেই এই ক্লাব লীগটির অংশ এবং এদের কখনও দ্বিতীয় বিভাগে অবনমন ঘটেনি। এখন পর্যন্ত এই ক্লাব ২২ বার লীগ চ্যাম্পিয়ন হয়েছে। এছাড়া, ২৫ বার কোপা দেল রে এবং ৪ বার উয়েফা চ্যাম্পিয়নস লিগও জিতেছে। ক্লাবের ১১৪ বছরের ইতিহাসে সমর্থকবৃন্দ ক্লাবটির কাতালান পরিচয় গঠনে গুরুত্বপূর্ণ দায়িত্ব পালন করেছেন। ১৯২৩ সালে মিগুয়েল প্রিমো দি রিভেরার স্বৈরাচারী শাসন থেকে শুরু করে ফ্রান্সিস ফ্রাঙ্কোর ফ্যাসিবাদী শাসন পর্যন্ত, বার্সেলোনা এবং কাতালোনিয়ার উপর বিভিন্ন ধরণের সংস্কৃতিক নিষেধাজ্ঞা প্রণয়ন করা হয়, যা ক্লাবটিকে একটি বিদ্রোহের প্রতীক হিসেবে গড়ে তোলে। ১৯৭৮ সালে স্পেনে গনতন্ত্র প্রতিষ্ঠিত হলে, ক্লাবের কিছু সমর্থক গ্রুপ গড়ে ওঠে। এর মধ্যে উল্লেখযোগ্য হল বয়িক্সোস নয়িস।


title: ফুটবল ক্লাব বার্সেলোনার সমর্থক

text: ২০০৩ সালে রোনালদিনিয়োর আগমন, এবং পরবর্তীতে লা লিগা এবং চ্যাম্পিয়নস লিগে বার্সেলোনার সাফল্যের কারণে জাতীয় এবং আন্তর্জাতিক পর্যায়ে দলের সমর্থকদের সংখ্যা বাড়তে থাকে।


title: ফুটবল ক্লাব বার্সেলোনার সমর্থক

text: বার্সেলোনার তিন ধরণের সমর্থক রয়েছে: সসি, পেনি এবং কিউল। সসি বা ক্লাবের সদস্যরা ক্লাব প্রেসিডেন্ট বা অন্যান্য নির্বাচনে ভোট প্রদানের যোগ্য। পেনিরা ঘনিষ্ঠভাবে সসিদের সাথে সংসৃষ্ট। এগুলো হল ফ্যান ক্লাব। কিউলরা হলেন ক্লাবের সাধারণ সমর্থক। এদের কোন আনুষ্ঠানিক সদস্যপদ নেই।


title: ফুটবল ক্লাব বার্সেলোনার সমর্থক

text: ১৯০৯ সালের পূর্বে, বার্সেলোনা বিভিন্ন স্টেডিয়ামে খেলেছিল। এগুলোর কোনটিই ক্লাবের মালিকানাধীন ছিলনা। ১৯০৯ সালের ১৪ মার্চ থেকে বার্সেলোনা ক্যাম্প দি লা ইন্দাস্ত্রিয়াকে ঘরের মাঠ হিসেবে ব্যবহার করতে শুরু করে, যার ধারণক্ষমতা ছিল ৬,০০০। এটিই ছিল ক্লাবের মালিকানাধীন প্রথম মাঠ। ১৯২২ সাল থেকে বার্সেলোনা ব্যবহার শুরু করে লেস কোর্তস স্টেডিয়াম। প্রাথমিকভাবে, এর ধারণক্ষমতা ২০,০০০ হলেও পরবর্তীকালে তা ৬০,০০০ এ উন্নীত করা হয়। লেস কোর্তস স্টেডিয়ামের উপরের সারি থেকে সমর্থকদের ডাকনাম কিউল-এর উত্‍পত্তি। যা কাতালান শব্দ Cul (বাংলা: গাধা) থেকে প্রাপ্ত।


title: ফুটবল ক্লাব বার্সেলোনার সমর্থক

text: ১৯৪০ এর মাঝামাঝি সময়ে, পেনিয়েসের ধারণার উদ্ভব ঘটে। এটি ছিল একটি ফ্যান ক্লাব এবং একটি অর্থনৈতিক সহায়তার ক্লাবের সংমিশ্রন। ফ্রান্সিস ফ্রাঙ্কোর একনায়কতন্ত্রের সময় যখন ক্লাবের অর্থনৈতিক সহায়তা এবং জনগনের সমর্থনের প্রয়োজন ছিল, তখন এটি গড়ে ওঠে। ১৯৪৪ সালে, একদল সমর্থক এবং প্রাক্তন খেলোয়াড়দের নিয়ে প্রথম পেনিয়া সলেরা গড়ে ওঠে। ১৯৫৩ সালে, ক্যাম্প ন্যু তৈরির প্রস্তাব করা হলে পেনিয়ারাই অর্থনৈতিক দিক দেখাশুনা করে। স্যান ম্যামেস তৈরির সময় অ্যাথলেতিক বিলবাও-এর অর্থনৈতিক পরিকল্পনা থেকে অনুপ্রেরণা জোগানো হয়। পেনিয়াদের একটি সংগঠন নির্মাণ কাজে অর্থনৈতিক সহায়তা করার অঙ্গীকার করে। ফলাফলস্বরূপ, স্টেডিয়ামের পরবর্তী নির্মাণ কাজ ক্লাবটিকে সমর্থকদের হাতে নিয়ে আসে, ফলে পেনিয়ারা ক্লাবে রাজনৈতিক প্রভাব পেয়ে যায়, যা এখনও বহাল রয়েছে।


title: ফিরোজ শাহ তুগলক

text: সুলতান ফিরোজ শাহ তুগলক (, ; জন্ম: ১৩০৯- মৃত্যু: ২০শে সেপ্টেম্বর ১৩৮৮) তুগলক রাজবংশের একজন শাসক যিনি মোহাম্মদ বিন তুগলক মৃত্যুর পর ১৩৫১ সালে দিল্লির সিংহাসনে আরোহন করেন এবং ১৩৮৮ সাল পর্যন্ত ক্ষমতায় থাকেন। তার মা ছিলেন দীপালপূরের একজন হিন্দু রাজকন্যা এবং পিতার নাম ছিলো রজব যিনি গিয়াসউদ্দিন তুগলকের ছোট ভাই এবং দীপালপুরের সিপাহসাহলার ছিলেন। সুলতান মুহাম্মদ বিন তুগলক অসুস্থ অবস্থায় মৃত্যুবরন করলে ১৩৫১ সালে তিনি ক্ষমতায় আসীন হন।ক্ষমতায় আসীন হওয়ার পর তার সাম্রাজ্যে অস্থিরতা ছড়িয়ে পরে তাই মোহাম্মদ বিন তুগলকের চেয়ে তার সাম্রাজ্য অনেকটাই ছোট ছিল। তার রাজত্বকালে তিনি বাংলাকে আপাতঃ স্বাধীনতা দিতে বাধ্য হন।


title: ফিরোজ শাহ তুগলক

text: মোহাম্মদ বিন তুগলকের মৃত্যুর পর তার চাচাত ভাই ফিরোজ শাহ তুগলক ১৩৫১ থেকে ১৩৮৮ সাল পর্যন্ত দিল্লির সুলতান ছিলেন। সিংহাসনে আরোহনের পর তিনি বাংলা, গুজরাট এবং অন্যান্য স্থান হতে বিভিন্ন সময়ে বিদ্রোহের শিকার হন। তার পরেও তিনি তার রাজ্যের ক্যানেল এবং অন্যান্য অবকাঠামো উন্নয়নে মনোযোগ দেন। তিনি ভ্রমণকারীদের জন্য বিশ্রামাগার, হাসপাতাল ও পানির চাহিদা মেটানোর জন্য কূপ খনন করেন। তিনি জয়পুর, ফিরোজপুর এবং হিসার-ফিরোজ সহ বিভিন্ন শহরের গোড়াপত্তন করেন। ১৩৫০ সালে দিল্লির কাছে একটি শহর প্রতিষ্ঠা করেন যার নাম হয় ফিরোজাবাদ। ফিরোজ শাহ তুঘলক তার শাসনামলে ৫টি মহা পরিকল্পনা হাতে নিয়েছিলেন। তার মধ্যে অন্যতম ছিল রাজধানী স্থানান্তর এবং দোয়াব অঞ্চলে কর বাডানো।


title: ফিরোজ শাহ তুগলক

text: ফিরোজ শাহ তুগলক তার রাজ্য তথা প্রজাদের প্রকৃত উন্নয়নের লক্ষে অর্থনৈতিক উন্নয়নের রুপরেখা নির্ধারন করেন। তিনি জনগনের কাছে শিক্ষা পৌছে দেওয়ার জন্য অনেক মাদরাসা প্রতিষ্ঠা করেন। তিনি গরীব প্রজাদের চিকিৎসা সেবা প্রদানের জন্য অনেক হাসপাতাল স্থাপন করেন। এছাড়াও তিনি ডাক্তারদের ইউনানি চিকিৎসা ব্যাবস্থা উন্নত করার জন্য উৎসাহ দিতেন। কন্যা দায়গ্রস্থ পরিবারগুলোকে তিনি অর্থসহযোগিতা করতেন। তার শাষন আমলেই তিনি দিল্লিতে বিভিন্ন সরকারি কাজকর্ম ও রাজ প্রশাষনের কাজ পরিচালনার জন্য বড় বড় সরকারী দালান ও অবকাঠামো নির্মাণ করান। তার আমলেই দিল্লির আশেপাশে প্রায় ৩০০ গ্রামের গড়াপত্তন করা হয় এবং পাঁচটি বড় ক্যানেল খনন করা হয়, এতে করে সেচের সুবিধা হওয়ায় আবাদি জমির পরিমাণ বেড়ে যায় এবং অধিক জনসংখ্যার খাদ্যচাহিদা মেটাতে যথেষ্ট ছিল। শাষন কার্য পরিচালনার জন্য সুলতান ফিরোজ শাহ তুগলক মালিক মকবুলের উপর অতিমাত্রায় ভরসা করতেন। মালিক মকবুল একসময় ওয়ারেংগেল ফোর্টের সেনাপতি ছিলেন এবং সুলতান কর্তৃক ধৃত হন এবং পরবর্তীতে ইসলাম ধর্ম গ্রহণ করেন। শোনা যায় যে সুলতান একবার সিন্ধ ও গুজরাট অভিযানে যাওয়ার ছয় মাস পরও কোন খোঁজ খবর পাওয়া না গেলে মালিক মকবুল একাই সক্ষমভাবে দিল্লির সালতানাতের সুরক্ষা করেছিলেন। ফিরোজ শাহ তুগলক মালিক মকবুলকে ভাই বলে ডাকতেন এবং তাকে খান-ই-জাহান উপাধি দেন।


title: ফিরোজ শাহ তুগলক

text: সুলতান ফিরোজ শাহ তুগলক তার চাচাতো ভাই মুহাম্মদ বিন তুগলকের রাজ্য পরিচালনা থেকেই অনেক কিছু শিখেছিলেন। সিংহাসনে আরোহন করে তিনি রাজ্যের হারানো অংশগুলো পূনরূদ্ধারের কোন চেষ্টাই করেন নি, বরং তার বদলে যতটুকু তার রাজ্যের অধীনে ছিল ততটুকুই ভালভাবে শাষন করার চেষ্টা করে যান। তার সম্রাজ্যের বিদ্রোহিদের বিরূদ্ধেও ব্যাবস্থা গ্রহন বন্ধ রাখেন কারণ সমস্ত বিদ্রোহীই তার চাচাতো ভাই মুহাম্মদ বিন তুগলকের আমলে জন্ম নেয় এবং তিনি নতুন করে এগুলোকে উষ্কে দিতে চান নি। তিনি তার রাজ্যে পিতার বদলে পুত্র প্রথা চালু করেন। সেনাবাহিনী কিংবা রাজকার্য যেখানেই হোক পিতা যদি উপস্থিত না হতে পারতেন তাহলে পুত্রকে পাঠিয়ে দেওয়া যেত। তিনি সরকারী কর্মকর্তাদের বেতন বৃদ্ধি করেন এবং হাত কেটে ফেলা, গর্দান নেওয়া সহ সমস্ত প্রকার কঠোর শাস্তি দেওয়া বন্ধ করেন। এছাড়াও তিনি মুহাম্মদ বিন তুগলকের আমলে আরোপিত ভূমির উপর অতিরিক্ত কর প্রত্যাহার করেন। এটা মনে করা হয় যে সুলতান ফিরোজ শাহ তুগলকের আমল ভারতের মধ্যযুগের ইতিহাসে সবচেয়ে দূর্নিতীগ্রস্থ ছিল। একটা গল্প থেকে জানা যায় যে সুলতান একবার এক সিপাহীকে একটি সোনার টংকা দেন আস্তাবলের দাড়োয়ানকে ঘুষ দিয়ে তার ঘোড়া আস্তাবল থেকে ছাড়ানোর জন্য। এছাড়াও সূলতানের সেনবাহিনীর প্রধান ছিলেন ইমাদুল-মুল্ক বাশির যে প্রথমদিকে সুলতানের কৃতদাশ ছিল। সুলতানের এই সেনাপতি অবৈধ পথে প্রায় তের কোটি টংকার সম্পদ অর্জন করেছিল যেখানে পুরো সম্রাজ্যের উত্তোলিত করের পরিমাণ ছয় কোটি সাতান্ন লাখ টংকার বেশি ছিল না।


title: কিকবক্সিং

text: কিকবক্সিং () একটি মার্শাল আর্টের গ্রুপ এবং স্ট্যান্ড আপ যুদ্ধ খেলা যেটি ঘুষি ও লাথির উপর ভিত্তি করে গড়ে উঠেছে, ঐতিহাসিকভাবে উন্নতি লাভ করেছে কারাতে, মুই থাই ও বক্সিং থেকে। কিকবক্সিং আত্মরক্ষা, সাধারণ ফিটনেস এবং সংস্পর্শের খেলা হিসেবে খেলা হয়।


title: খান-এ-সবুর

text: খান-এ-সবুর (১৯০৮-১৯৮২) একজন বাংলাদেশি রাজনীতিবিদ এবং ১৯৭১ সালে বাংলাদেশের স্বাধীনতার বিরুদ্ধে অবস্থান নেন। তিনি আইয়ুব খান সরকারের সময় মন্ত্রী ছিলেন। তিনি ১৯০৮ সালে বাগেরহাটে জন্মগ্রহণ করেন এবং ১৯৮২ সালে মৃত্যুবরণ করেন।


title: খান-এ-সবুর

text:
১৯০৮ সালের ১০ অক্টোবর খুলনায় জন্মগ্রহণ করেন, পিতা নজমুল হোসেন খান ছিলেন একজন বিশিষ্ট আইনজীবী। তিনি ১৯২৯ সালে খুলনা জেলা স্কুল থেকে প্রবেশিকা পরিক্ষা পাশ করেন। পরবর্তী উচ্চশিক্ষা ১৯৩১ এ ইন্টারমিডিয়েট কলকাতা প্রেসিডেন্সি কলেজ এবং ১৯৩৩ সালে স্নাতক ডিগ্রি কলকাতা সিটি কলেজ থেকে লাভ করেন।
সবুর খান, রাজনৈতিক জীবন শুরু করেন ১৯৩৭ সালে কৃষক-প্রজা পার্টিতে যোগদানের মধ্য দিয়ে। ওই বছরই তিনি নিখিল ভারত মুসলিম লীগে যোগদান করেন এবং পরে ১৯৩৮ সালে বঙ্গীয় প্রাদেশিক মুসলিম লীগের যুগ্ম সম্পাদক নির্বাচিত হন। মুসলিম লীগ মনোনীত প্রার্থী হিসেবে তিনি খুলনা থেকে ১৯৪৬ সালে বঙ্গীয় আইনসভার সদস্য নির্বাচিত হন। তিনি পূর্ব পাকিস্তান মুসলিম লীগের প্রচার সম্পাদক ছিলেন। সবুর খান ১৯৬২ সালে মৌলিক গণতন্ত্র ব্যবস্থায় পাকিস্তান জাতীয় পরিষদের সদস্য নির্বাচিত হন এবং আইয়ুব খানের কেন্দ্রীয় মন্ত্রিসভায় যোগাযোগ মন্ত্রীর দায়িত্ব লাভ করেন। বঙ্গবন্ধু শেখ মুজিবুর রহমানের নেতৃত্বে পরিচালিত ছয়দফা কর্মসূচি তথা পূর্ব বাংলার স্বাধিকার ও বাঙালি জাতীয়তাবাদী আন্দোলনের সরাসরি বিরোধিতা করেন সবুর খান। তিনি ১৯৭১ সালে বাংলাদেশের স্বাধীনতা যুদ্ধের বিপক্ষে প্রচারাভিযান চালান।
খান সবুর বাংলাদেশের স্বাধীনতার বিরুদ্ধে অবস্থান নিয়ে এবং জামাতে ইসলামীর শীর্ষ নেতাদের সাথে মুক্তিবাহিনির বিরুদ্ধে প্রতিরোধ গড়ে তোলেন। ১৯৭১ সালে, ঢাকায় পাকিস্তানের প্রতিরক্ষা দিবস উপলক্ষে আয়োজিত এক অনুষ্ঠানে মুসলিম লীগ নেতা খান এ. সবুর বলেন, “পাক-ভারত যুদ্ধ বাধলে তা বিশ্বযুদ্ধে রূপ নেবে। ভারত পাকিস্তানের দুর্ধর্ষ সেনাবাহিনীকে মোকাবেলা করতে পারবে না বলেই পূর্ব পাকিস্তানে মুক্তিবাহিনীর নামে পঞ্চম বাহিনী গড়ে তুলেছে। মুক্তিবাহিনী কাদের বিরুদ্ধে লড়ছে? দেশতো মুক্ত।“


title: খান-এ-সবুর

text: ২রা মে, ১৯৭১ সালে শান্তি কমিটির উদ্যোগে খুলনায় এক সভায় সবুর খান বলেন, কতিপয় ব্যক্তি ব্যতীত 'বাঙালি জাতীয়তাবাদ' পাকিস্তানিরা প্রত্যাখ্যান করেছে। এটা কোনো মতবাদই নয়। বহু ত্যাগ ও রক্তের বিনিময়ে পাকিস্তানের জন্ম হয়েছে। পাকিস্তানকে আমরা ধ্বংস হতে দিতে পারি না। আমরা সবাই পাকিস্তানি জাতীয়তাবাদের পক্ষে। জীবন দিয়ে হলেও আমরা পাকিস্তানকে রক্ষা করবো।


title: খান-এ-সবুর

text: ৬ই অক্টোবর, ১৯৭১ সালে, খান আবদুস সবুর খানের বাসায় কাইয়ুম মুসলিম লীগের কর্মী সমাবেশ অনুষ্ঠিত হয়। সমাবেশে মুসলিম লীগ (কাইয়ুম) প্রধান কাইয়ুম খান বলেন, 'রাষ্ট্রভাষা আন্দোলনের মাধ্যমে ভারতীয় প্ররোচনায় ইসলামের বদলে ভাষাকেই রাষ্ট্রের মূল ভিত্তি বলে প্রচার শুরু করা হয়। ভাষাভিত্তিক শ্লোগানের মূল উদ্দেশ্যই ছিলো পাকিস্তানের ধ্বংস করা।'